เซียว จ้าน

เซียว จ้าน (เกิด 5 ตุลาคม ค.ศ. 1991) เป็นนักร้องและนักแสดงชาวจีน เป็นสมาชิกวงไอดอลชาย ‘เอ็กซ์ไนน์ (X NINE)’ เป็นที่รู้จักจากบทบาทในละครเรื่อง "ฮ่องเต้ที่รัก" (哦！我的皇帝陛下; Oh! My Emperor) ซึ่งเผยแพร่ใน ค.ศ. 2018 และโด่งดังในวงกว้างทั้งในและนอกประเทศจีนจากเรื่อง "ปรมาจารย์ลัทธิมาร" (陈情令; The Untamed) ซึ่งเผยแพร่ใน ค.ศ. 2019 และมียอดการชมรวมในแพลตฟอร์ม Tencent ถึง 1.01 หมื่นล้าน ผลงานการแสดงอื่นได้แก่ "ตำนานจอมยุทธ์ภูตถังซาน" (斗罗大陆 หรือ Douluo Dalu) "กองกำลังประจัญบาน" (电视剧王牌部队 หรือ Ace Troops) "คุณคือคำปฏิญาณแห่งรัก" (余生，请多指教 หรือ The Oath of Love) และ "มังกรหยก: จอมยุทธ์ผู้ยิ่งใหญ่" (射雕英雄传:侠之大者 หรือ Legends of the Condor Heroes: The Gallants) ในฐานะนักร้อง ได้ออกผลงานเดี่ยวเพลง "光点" (Light Spot หรือ Made to love) ซึ่ง Guinness World Record ได้บันทึกว่าเป็นเพลงที่มีการขายเร็วที่สุดภายใน 24 ชั่วโมง และประกาศอีกครั้งให้เป็นเพลงที่มีการขายดิจิตอลสูงสุดในโลก จำนวน 54,318,228 ก๊อปปี้ ณ วันที่ 4 มกราคม ค.ศ.2023 
ณ 30 ธันวาคม ค.ศ. 2023 มียอดขายถึง 163.25 ล้านหยวน และในปลายปีค.ศ.2024 ได้ออกผลงานในรูปแบบอัลบั้มเต็มครั้งแรกในชื่อ WM ซึ่งในปัจจุบันเป็นอัลบั้มแผ่นเสียงที่มียอดขายสูงสุดตลอดกาลของเทนเซ็นต์มิวสิค 
ประวัติ.
ชีวิตช่วงแรก.
เซียวจ้าน เกิดเมื่อ 5 ตุลาคม ค.ศ. 1991 ที่ฉงชิ่ง ประเทศจีน ในวัยเด็ก ครอบครัวสนับสนุนให้ใช้เวลาว่างในการเรียนศิลปะทั้งวาดภาพ เขียนพู่กันจีน โกะ เปียโน และไวโอลินตั้งแต่อายุ 8 ขวบ (จากบทสัมภาษณ์นิตยสาร VogueMe 2020.01.17) งานอดิเรกชอบทำอาหารโดยได้รับการถ่ายทอดจากคุณยายและคุณแม่ เซียวจ้านจบการศึกษาปริญญาตรีสาขาออกแบบนิเทศน์ศิลป์จาก Modern International Art Design Academy ที่ Chongqing Technology and Business University หรือ CTBU ปีการศึกษา 2010-2014 ซึ่งเป็นสถาบันที่มีการเรียนการสอนเป็นภาษาอังกฤษ 
ขณะศึกษาในมหาวิทยาลัย เซียวจ้านเป็นกรรมการนักศึกษาของสาขาศิลปะวรรณกรรมและเป็นประธานชมรมประสานเสียง ชนะการแข่งขันร้องเพลงของมหาวิทยาลัย Campus Top Ten Singers จนได้เป็นตัวแทนไปแข่งต่อระดับเทศบาลนครฉงชิ่งและได้รางวัลที่ 2 Chongqing Campus Singer Competition เป็นส่วนหนึ่งของกลุ่มวิชาภาษาและศิลปะแสดงละคร I Have A Dream ที่ปักกิ่งใน ค.ศ. 2011 ได้รางวัลชนะเลิศและยอดนิยมจากการแข่งขันออกแบบโปสเตอร์การกุศลของมหาวิทยาลัย อีกทั้งยังได้รับรางวัลและประกาศเกียรติคุณจากมหาวิทยาลัยมากมาย เช่น Advanced Individual in Literature and Art, Outstanding Art Troupe Cadre, Outstanding League Member ได้ร่วมกับเพื่อนเปิดสตูดิโอถ่ายภาพ Yiguangying Visual Media (เป็นช่างภาพ) และบริษัทออกแบบ NED Design Studio (เป็นนักออกแบบกราฟิก) ตั้งแต่อยู่ชั้นปีที่ 3 ใน ค.ศ. 2012 ในการเปิดรับนักศึกษาใหม่ปีการศึกษา 2021 มหาวิทยาลัยได้จัดทำบทความแนะนำสถาบัน โดยมีเซียวจ้านในฐานะศิษย์เก่าดีเด่นปรากฏในวีดิทัศน์
ค.ศ. 2015-2018 ช่วงเข้าวงการ.
ใน ค.ศ. 2015 ทีมงานรายการเรียลตี้ประกวดร้องเพลงได้ติดต่อผ่านมหาวิทยาลัย CTBU เพื่อชักชวนเซียวจ้านให้เข้าร่วมการคัดตัวในรายการแข่งขันร้องเพลง ‘X Fire’ ซึ่งเป็นการร่วมมือของ EE Media, Tencent Video, และ SM Entertainment จากผู้สมัครกว่า 10,000 รายที่ส่งคลิปแนะนำตัว เซียวจ้านเป็นหนึ่งใน 50 คนที่ถูกคัดเลือกเพื่อเข้าแคมป์ฝึกก่อนเข้ารายการ คอนเซปท์รายการจะให้เมนเทอร์ทีมแดงและทีมขาวเลือกผู้สมัครเข้าร่วมทีมเพียงทีมละ 8 คน เป็นผู้แข่งขันในรายการ 16 คน และคัดคนออกไปเรื่อย ๆ จนถึงรายการตอนสุดท้าย ผู้แข่งขันรอบสุดท้ายของทีมที่ชนะจะได้เดบิวเป็นศิลปินภายใต้สังกัด EE Media ในตอนแรกของรายการ ‘หลี่อวี้ชุน’ เมนเทอร์ทีมขาวได้กดเลือกเซียวจ้านเข้าทีมร่วมกับสมาชิกคนอื่นอีก 7 คน เมื่อถึงรายการตอนที่ 3 ในการแข่งขันแบบจับคู่ร้อง คู่ของทีมแดงได้คะแนนจากการโชว์ในลำดับที่ 7 และ 8 จึงต้องถูกออกจากรายการในครั้งเดียวถึง 4 คน ทำให้สมาชิกทีมแดงเหลือเพียง 4 คน และในการแข่งขันรอบต่อไปที่จะต้องจัดกลุ่มร้อง 3 คนทีมละ 2 กลุ่ม รายการให้เมนเทอร์เลือกผู้แข่งขันที่ได้คะแนนจากโชว์ทีมคู่ในลำดับที่ 5 และ 6 ไปเข้าทีมคู่ในลำดับ 1-4 คู่แข่งขันลำดับที่ 1 คือทีมแดง เมนเทอร์ ‘ซูฉี’ จึงมีสิทธิเลือกคนเข้าทีมก่อน และเลือกเซียวจ้านที่เป็นคู่แข่งขันในลำดับที่ 5 จากทีมขาวของเมนเทอร์ ‘หลี่อวี้ชุน’ ไปอยู่กับคู่แข่งขันลำดับที่ 1 ทีมแดง จนสุดท้าย เซียวจ้านเป็น 1 ใน 4 ของผู้แข่งขันทีมแดงที่อยู่จนถึงรอบสุดท้าย ผลการแข่งขันผู้ชนะคือทีมขาว
หลังจบรายการ ต้นสังกัดได้ปรับกติกาให้โหวตผู้ร่วมแข่งขัน 12 คนเพื่อเป็นสมาชิกของวง ในวันที่ 28 กันยายน ค.ศ. 2016 เซียวจ้านและผู้ร่วมแข่งขันอีก 4 คนจึงได้ถูกคัดเลือกให้เดบิวเป็นศิลปินในนามวง ‘เอ็กซ์ไนน์ (X NINE)’ มีชื่อเต็มว่า ‘X玖少年團’ (เอ็กซ์จิ่วเช่าเหนียนถวาน) ร่วมกับผู้ร่วมแข่งขันรอบสุดท้ายของทีมชนะ 4 คน รวมเป็น 9 คน สมาชิกอีก 8 คน ได้แก่ อู่เจียเฉิง, เผิงฉู่เยว่, จ้าวเหล่ย, กัวจื่อฝาน, เซี่ยจือกวาง, กู่เจียเฉิง, เหยียนสวี่เจีย และเฉินเจ๋อซี โดยเซียวจ้านรับหน้าที่ในตำแหน่งนักร้องนำและหน้าตาของวง ในปีเดียวกันเขาเริ่มมีผลงานละครเรื่องแรกโดยรับบทนำ "ฟางเทียนเจ๋อ" ใน "อิทธิฤทธิ์คนอัจฉริยะ" (超星星学园 หรือ Super Star Academy) กับรับเชิญบท "บอสเหลียง" ในละครเรื่อง "相爱穿梭千年2：月光下的交换" หรือ "Shuttle Love Millennium" จากการแสดงละครเรื่องแรก "อิทธิฤทธิ์คนอัจฉริยะ" ก็ทำให้เซียวจ้านได้รับเสนอชื่อเข้าชิงรางวัล นักแสดงหน้าใหม่ยอดเยี่ยม ของ Tencent Video Star Award 2016
จากนั้นใน ค.ศ. 2017 เซียวจ้านได้ร่วมถ่ายทำละครรวม 3 เรื่องคือ "สัประยุทธ์ทะลุฟ้า" (斗破苍穹 หรือ Battle Through the Heavens) ในบท "หลินซิวหยา", "หมาป่าจอมราชันย์" (狼殿下 หรือ The Wolf) ในบท "จี๋ชง", และ "ฮ่องเต้ที่รัก" (哦！我的皇帝陛下 หรือ Oh! My Emperor) ในบท "เป่ยถังม่อหราน" เมื่อละครเรื่อง "ฮ่องเต้ที่รัก" ได้ออกอากาศในวันที่ 25 เมษายน ค.ศ. 2018 เซียวจ้านในบทท่านอ๋องผู้ทรงอำนาจแต่อ่อนโยน ที่แม้จะเป็นบทรองแต่ก็ได้รับเสียงตอบรับอย่างดีและเริ่มมีชื่อเสียงเป็นที่รู้จัก นอกจากนั้นเซียวจ้านยังได้ร้องเพลงประกอบละครชื่อ "踩影子" หรือ "Stepping on Shadows" กับ "我想給你" หรือ "I Want to Give You" ร่วมกับสมาชิกวงเอ็กซ์ไนน์ ในวันที่ 3 เดือนกันยายนปีเดียวกัน ละครเรื่อง "สัประยุทธ์ทะลุฟ้า" จึงได้ออกอากาศ และเซียวจ้านได้ร้องเพลงประกอบ "斗破苍穹" หรือ "Battle Through the Heavens" ร่วมกับสมาชิกวง ‘เอ็กซ์ไนน์ (X NINE) ’ 
ใน ค.ศ. 2018 ก่อนที่ละครเรื่อง "ฮ่องเต้ที่รัก" (哦！我的皇帝陛下 หรือ Oh! My Emperor) จะออกอากาศ เซียวจ้านได้ไปเข้าคัดเลือกในโปรเจกต์ละครเรื่อง "ปรมาจารย์ลัทธิมาร" (陈情令 หรือ The Untamed) ซึ่งสร้างจากนวนิยายชื่อดัง Mo Dao Zu Shi และได้รับบทนำ ในช่วงเวลาเดียวกัน เซียวจ้านยังถ่ายทำละครเรื่อง "หาญท้าชะตาฟ้า ปริศนายุทธจักร" (庆余年 หรือ Joy of Life) อีก 1 เรื่อง และในปลายปี เซียวจ้านได้รับคัดเลือกจากผู้กำกับชาวฮ่องกง ‘เฉิงเสี่ยวตง’ ให้รับบทนำในภาพยนตร์เรื่อง "กระบี่เทพสังหาร" (誅仙 หรือ Jade Dynasty) ที่สร้างจากบทประพันธ์ของ ‘เซียวติ่ง’ ในส่วนผลงานเพลง เซียวจ้านได้มีผลงานเพลงเดี่ยวเพลงแรกในชีวิตคือ "满足" หรือ "Satisfied" แต่ยังเป็นการออกในฐานะสมาชิกวง ‘เอ็กซ์ไนน์ (X NINE) ’ โดยได้ปล่อยออกมาในวันที่ 16 พฤศจิกายน 
ค.ศ. 2019-2020 ช่วงขึ้นสู่ความนิยม.
ค.ศ. 2019 ในวันที่ 27 มิถุนายน ผลงานการแสดงละครจีนกำลังภายในแฟนตาซีเรื่อง "ปรมาจารย์ลัทธิมาร" (陈情令 หรือ The Untamed) ได้ถูกเผยแพร่ออกอากาศที่ประเทศจีนทาง Tencent Video ในประเทศไทยออกอากาศออนไลน์วันเดียวกันทาง Wetv การแสดงเป็นตัวละครเว่ยอู๋เซี่ยนหรือเว่ยอิง ทำให้เขาได้รับการชื่นชมอย่างมากจนโด่งดังเป็นพลุแตกทั้งในและนอกประเทศจีน นับเป็นการสร้างชื่อให้เป็นที่ยอมรับในฐานะนักแสดงเต็มตัว ดัชนีความนิยมเฉลี่ย Datawin เป็นอันดับ 2 ของละครที่ออกอากาศทั้งหมดของ ค.ศ. 2019 เป็นละครที่มียอดผู้ให้คะแนนรีวิวใน Douban มากเป็นลำดับที่ 1 (ณ วันที่ 30 ธันวาคม ค.ศ. 2023 จำนวน 1.761 ล้านคน คะแนนเฉลี่ย 7.7 มียอดการชมรวมในแพลตฟอร์ม Tencent 1.01 หมื่นล้าน) จากละครเรื่องนี้ เซียวจ้านได้ร้องเพลงประกอบ 2 เพลงด้วยกันคือ "无羁" หรือ "Unrestrained" คู่กับ ‘หวัง อี้ป๋อ’ และ "曲尽陈情" หรือ "Song Ends with Chen Qing" ในเดือนสิงหาคม ค.ศ. 2021 เพลง "曲尽陈情" ติดอันดับ 15 เพลงที่มียอดฟังใน QQ ช่วง 10 ปีที่ผ่านมาสูงสุด
ในวันที่ 21 กันยายน เซียวจ้านพร้อมด้วยนักแสดง "ปรมาจารย์ลัทธิมาร" ได้มาจัดงานแฟนมีตติ้งที่ประเทศไทย และในวันที่ 1-2 พฤศจิกายน นักแสดงและนักร้องเพลงประกอบได้ร่วมกันแสดงงานแฟนมีตที่จัดที่นานจิง จำนวน 2 รอบ
ในปีเดียวกัน ภาพยนตร์เรื่อง "กระบี่เทพสังหาร" (誅仙 หรือ Jade Dynasty) ที่เซียวจ้านรับบทนำ "จางเสี่ยวฝาน" และร้องเพลงประกอบภาพยนตร์ "问少年" หรือ "Asking Youth" ภาพยนตร์กำกับโดยเฉิงเสี่ยวตง ผลงานโปเยโลเยและเดชคัมภีร์เทวดา มีเดวิดเจียงและฉีเส้าเฉียนเป็นนักแสดงรับเชิญ ยอดจำหน่ายตั๋วล่วงหน้าก่อนกำหนดฉาย 40 ล้านหยวน เมื่อได้เข้าฉายในประเทศจีนในวันที่ 13 กันยายน สามารถขึ้นอันดับ Box Office จีนจากการกวาดรายได้วันแรกไปถึง 144 ล้านหยวน และ 405 ล้านหยวนจากการเข้าฉายทั้งสิ้น 17 วัน เป็นภาพยนตร์ที่ทำรายได้เป็นอันดับ 35 จากจำนวนภาพยนตร์ที่ออกฉายในประเทศจีนจำนวน 850 เรื่อง ซึ่งมีภาพยนตร์จีนเพียง 47 ที่ทำรายได้เกิน 100 ล้านหยวน "กระบี่เทพสังหาร" เข้าฉายในประเทศไทยในวันที่ 14 พฤศจิกายน ทำรายได้ในสัปดาห์แรก 5.72 ล้านบาทในพื้นที่กรุงเทพฯ และ 9.5 ล้านบาททั่วประเทศ เป็นภาพยนตร์จากจีนแผ่นดินใหญ่เรื่องแรกนับจาก ค.ศ. 1962 ที่ได้รายได้สูงสุดในกลุ่มภาพยนตร์จีนที่ฉายในไทย 
ในวันที่ 17 ตุลาคม ‘ฟอบส์จีน’ ได้ประกาศให้เซียวจ้านเข้าทำเนียบรายชื่อบุคคลที่อายุต่ำกว่า 30 ปีที่มีอิทธิพล หรือ 30 Under 30 Asia 2019 ในสาขาอุตสาหกรรมบันเทิง
ถัดมา วันที่ 26 พฤศจิกายน ละครเรื่อง "หาญท้าชะตาฟ้า ปริศนายุทธจักร" (庆余年 หรือ Joy of Life) ได้ออกอากาศที่ประเทศจีนทาง Tencent Video, iQiyi, and Youku เซียวจ้านรับบท "เหยียนปิงอวิ๋น" บุตรชายขุนนางผู้ใหญ่ที่แฝงตัวเป็นจารชนที่ต่างแคว้น และยังได้ร้องเพลงประกอบ "余年" หรือ "Remaining Years" ละครประสบความสำเร็จทั้งด้านเสียงชื่นชมและยอดรับชม โดยเป็นละครที่มียอดผู้ให้คะแนนรีวิวใน Douban มากเป็นลำดับที่ 3 (ณ วันที่ 30 ธันวาคม ค.ศ. 2023 จำนวน 1.035 ล้านคน คะแนนเฉลี่ย 7.9 มียอดการชมรวมในแพลตฟอร์ม Tencent 9.82 พันล้าน) ในประเทศไทยออกอากาศออนไลน์ทาง Wetv
ในปีนี้ นอกจากงานถ่ายทำละคร 2 เรื่องที่ได้รับติดต่อและคัดเลือกให้แสดงบทนำก่อนหน้าที่"ปรมาจารย์ลัทธิมาร" จะออกอากาศคือ "ตำนานจอมยุทธ์ภูตถังซาน" (斗罗大陆 หรือ Douluo Dalu) ในบท "ถังซาน" และ "คุณคือคำปฏิญาณแห่งรัก" (余生，请多指教 หรือ The Oath of Love) ในบทศัลยแพทย์ "กู้เว่ย" แล้ว เซียวจ้านยังได้รับยกย่องให้เป็น 1 ใน 10 นักแสดงผู้โดดเด่นแห่งปี และได้แสดงภาพยนตร์สั้นในโครงการ “Most Beautiful Performance” 2 เรื่องคือ "กฏของบ้าน" (家规 หรือ Family Rules) และ "ซื้อหู" (买耳朵 หรือ Buying Ears) ภาพยนตร์สั้น "กฏของบ้าน" เป็นตอนที่มียอดผู้ชมสูงสุดของโครงการ และ "ซื้อหู" อยู่ในอันดับสาม อีกทั้ง "ซื้อหู" ยังได้รับคำชมเชยชื่นชมอย่างมากทั้งจากผู้ชมและดารานักแสดงด้วยกัน ทั้ง ‘หานอวี๋’ (Angel Han) นักแสดงไต้หวัน และ ‘เจิ้งอวี้หลิง’ นักแสดงฮ่องกงได้เคยกล่าวชื่นชมเซียวจ้านในการสัมภาษณ์ 
ในฐานะนักร้อง เซียวจ้านยังได้ร่วมรายการแข่งขันร้องเพลง "我们的歌" หรือ "Our Song Season 1" คอนเซปท์รายการเป็นการจับคู่ระหว่างนักร้องอาวุโสที่มีชื่อเสียงและนักร้องรุ่นเยาว์ โดยในตอนแรกที่ออกอากาศในวันที่ 17 พฤศจิกายน (อัดรายการในช่วงเวลาเดียวกับการถ่ายทำ "The Oath of Love") ทางสถานีโทรทัศน์ตงฟาง หรือ Dragon TV ‘น่าอิง’ นักร้องหญิงชื่อดังที่เคยเป็นกรรมการของรายการ The Voice China ได้กดเลือกเซียวจ้านเป็นคู่ คู่นักร้องสองรุ่นจะแข่งขันกับอีก 7 ทีมจนถึงตอนสุดท้าย ทีมน่าอิง-เซียวจ้านได้ลำดับที่ 3 โดยทีมชนะเลิศได้แก่คู่ ‘หลี่เค่อฉิน’ (นักร้องฮ่องกงชื่อดัง) และ ‘โจวเซิน’ (นักร้องผู้ชนะรายการ The Voice China 2014) ทีมรองชนะเลิศได้แก่คู่ ‘เฟ่ยอวี่ชิง’ (นักร้องไต้หวันชื่อดัง) และ ‘อาหยุนกา’ (ผู้ชนะรายการ Mr.Super 2014 และรองชนะเลิศรายการ The Singer 2019) จากรายการนี้ทำให้เซียวจ้านเป็นที่รู้จักในกลุ่มผู้ฟังเพลงรุ่นผู้ใหญ่มากขึ้นและเป็นที่ยอมรับในทักษะการร้องเพลง
นอกจากนี้ เนื่องจาก ค.ศ. 2019 เป็นปีที่สาธารณรัฐประชาชนจีนครบรอบ 70 ปี เซียวจ้านได้เป็นหนึ่งในนักร้องนักแสดงที่ร้องเพลงในอัลบั้ม “Youth for the Motherland Singing” ทั้งสิ้น 4 เพลง ได้แก่ "我和我的祖国" หรือ "My Motherland and I" , "我的中国心" หรือ "My Chinese Heart" , "最好的夏天" หรือ "The Best Summer" , "我们都是追梦人" หรือ "We are All Dream Chaser" 
ระหว่าง ค.ศ. 2016-2019 เซียวจ้านจึงมีผลงานทั้งด้านการร้องเพลงในฐานะสมาชิกวง ‘เอ็กซ์ไนน์ (X NINE) ’ และด้านการแสดง จนกระทั่งสมาชิกวงส่วนหนึ่งคือ ‘จ้าวเหล่ย’ ‘เซี่ยจือกวาง’ และ ‘เหยียนสวี่เจีย’ ไปร่วมรายการ ‘Produce 101 China’ ค.ศ. 2019 และได้เดบิวเป็นสมาชิกวง ‘R.1.S.E⚡️’ กิจกรรมของวง ‘เอ็กซ์ไนน์ (X NINE) ’ จึงต้องหยุดลงจนถึงปัจจุบันแต่ไม่ได้มีการยุบวงแต่อย่างใด และถึงแม้ว่าวง ‘R.1.S.E⚡️’ หมดสัญญาวงตามกติการายการ สมาชิก 3 คนได้กลับมาใช้ชื่อในนามวง ‘เอ็กซ์ไนน์ (X NINE) ’ อีกครั้งในวันที่ 30 มิถุนายน ค.ศ. 2021 ก็ยังไม่มีความเคลื่อนไหวเพิ่มเติม อนึ่ง ในวันที่ 29 กันยายน ค.ศ. 2019 เซียวจ้านได้จัดตั้งทีมงานดูแลโดยตรง หรือที่เรียกว่า ‘Xiao Zhan Studio’ แต่เซียวจ้านก็ยังคงอยู่ในสังกัด ‘วาจีจีวาเอนเตอร์เทนเมนต์’ (บริษัทที่แตกออกจาก EE Media ใน ค.ศ. 2017) ตามระยะเวลาสัญญา 10 ปี (สิ้นสุด ค.ศ. 2026)
<br>
ค.ศ. 2020 วันที่ 24 มกราคม เซียวจ้านและ ‘เซียน่า’ พิธีกรหญิงชื่อดังของจีน ได้ร่วมเล่นละครสั้น "喜欢你喜欢我" หรือ "I Like You, Like Me" ในงานฉลองตรุษจีน 春晚 (ชุนหว่าน) หรือ CCTV New Year's Gala ซึ่งในทุก ๆ ปี รายการนี้มีผู้ชมกว่า 500 ล้านคน ผ่านทางสถานีโทรทัศน์ส่วนกลางแห่งประเทศจีน (CCTV) และถ่ายทอดสดไปทั่วโลก 
เมื่อประเทศจีนโดยเฉพาะเมืองอู่ฮั่นต้องประสบกับสถานการณ์โรคโควิด นอกจากเซียวจ้านจะร่วมร้องเพลงในโครงการ “COVID-19 Pandemic Support” 2 เพลงคือ "坚信爱会赢" หรือ "Firmly Believe Love Will Win" และ "岁岁平安" หรือ "Peace Through the Years" คู่กับ ‘หลี่อวี้ชุน’ และอีก 1 เพลงในอัลบั้ม “Beautiful China” โดยเพลงที่เซียวจ้านร้องชื่อว่า "红梅赞" หรือ "Ode to Red Plum Blossoms" ซึ่งเป็นเพลงเก่าที่นำมาขับร้องใหม่ เนื้อหาแสดงความรักในมาตุภูมิและความเสียสละของวีรชน โดยเซียวจ้านเป็นตัวแทนจากฉงชิ่งแล้วนั้น เซียวจ้านยังได้ร่วมแสดงละครซีรีส์ขนาดสั้นเรื่อง "最美逆行者" หรือ "Heroes in Harm's Way" ในตอนชุมชนแห่งความสุข "Happiness District" ในบท ไช่ติง นักศึกษาที่ช่วยเหลือชุมชนในระหว่างที่ถูกกักตัว ในประเทศไทยออกอากาศทาง True Visions ในชื่อว่า "ฮีโร่หัวใจแกร่ง" 
ในด้านผลงานเพลงส่วนตัว วันที่ 25 เมษายน เซียวจ้านได้ปล่อยเพลง "光点" (Light Spot หรือ Made to love) ซึ่งเป็นครั้งแรกที่เซียวจ้านได้ทำเพลงในแนวริทึมแอนด์บลูส์ อีกทั้งยังเป็นคนวาดภาพหน้าปกซิงเกิ้ลเอง เพลงได้รับกระแสตอบรับที่ดีทั้งในแง่คุณภาพของเพลงจากนักวิจารณ์ดนตรีและยอดขาย เป็นเพลงที่ ‘Guinness World Record’ บันทึกว่ามีการขายเร็วที่สุดถึง 70 ล้านหยวน ภายใน 24 ชั่วโมง ทำยอดขาย 100 ล้านหยวน ภายใน 93 ชั่วโมง 25 นาที เป็นเพลงที่มียอดจำหน่ายทั้งจำนวนและตัวเงินสูงสุดของค.ศ. 2020 และตลอดกาลของประเทศจีน อีกทั้ง ‘International Federation of the Phonographic Industry’ (IFPI) ประกาศให้เป็นเพลงอันดับ 7 ของ Global Digital Single Chart 2020 ในวันที่ 9 มีนาคม ค.ศ. 2021 (ณ วันที่ 30 มิถุนายน ค.ศ. 2022 มียอดขาย 162.6 ล้านหยวน) เป็นเพลงดิจิตอลที่มียอดขายสูงสุด ‘’ และเซียวจ้านเป็นนักร้องที่มียอดขายเพลงในจีนรวมสูงสุดเป็นอันดับ 2 จากเพลงเพียง 1 เพลง (ณ วันที่ 30 มิถุนายน ค.ศ. 2022) 
ช่วงครึ่งหลังของปี เมื่อประเทศจีนผ่อนคลายมาตรการโควิด เซียวจ้านได้เข้ากองถ่ายละครเรื่อง "กองกำลังประจัญบาน" (电视剧王牌部队" หรือ Ace Troops) โดยรับบทเป็น "กู้อีเหย่" นายทหารตั้งแต่เข้ากองทัพจนถึงวัยชรา 
ในวันที่ 31 กรกฎาคม เซียวจ้านได้ร่วมงาน “ครบรอบ 110 ปี นักเขียนเฉาอวี้” โดยทำหน้าที่สัมภาษณ์นักเขียน ‘ว่านฟาง’ ผู้เป็นบุตรสาวของนักเขียนบทละครเวทีชื่อดัง ‘เฉาอวี้’ ณ โรงละครปักกิ่งโพลี่ ในหัวข้อการสนทนาสองรุ่น โดยการเชิญชวนของ ‘หวังเค่อหราน’ ผู้ผลิตละครและผู้อำนวยการคณะละครหยางหัว เป็นการปรากฏตัวในกลุ่มผู้ร่วมงานขนาดเล็กในแวดวงหนังสือและละครเวทีโดยไม่มีการประกาศล่วงหน้า และจากงานนี้ทำให้เป็นจุดเริ่มต้นที่ทำให้หวังเค่อหรานสนใจและชักชวนให้เซียวจ้านมาร่วมแสดงละครเวที "如梦之梦" หรือ "A Dream Like A Dream" 
ปลายปี ในวันที่ 19 พฤศจิกายน ละครเรื่อง "หมาป่าจอมราชันย์" (剧狼殿下 หรือ The Wolf) ได้ออกอากาศที่ประเทศจีนทาง Tencent Video, iQiyi, and Youku เซียวจ้าน รับบท "จี๋ชง" นักล่าค่าหัวผู้มีประวัติลึกลับที่คอยช่วยเหลือนางเอก "หม่าไจซิง" ละครเรื่องนี้ถ่ายทำตั้งแต่ปี 2017 ก่อนเรื่อง "ฮ่องเต้ที่รัก" แต่เนื่องจากเนื้อหาที่มีความเกี่ยวข้องกับประวัติศาสตร์และบุคคลจริง จึงทำให้ใช้เวลาในการตัดต่อเนื้อหาและยื่นขออนุญาตออกอากาศเป็นเวลานาน ในวันที่ 12 ธันวาคม "จี๋ชง" เป็นตัวละครที่ได้รับความนิยมสูงสุดอันดับที่ 1 และ "หมาป่าจอมราชันย์" เป็นละครที่ได้รับความนิยมสูงสุดอันดับที่ 1 ของ Weibo TV Drama Awards 2020 เป็นละครที่มียอดผู้ให้คะแนนรีวิวใน Douban มากเป็นลำดับที่ 40 (ณ วันที่ 30 ธันวาคม ค.ศ. 2023 จำนวน 3.73 แสนคน คะแนนเฉลี่ย 6.1 มียอดการชมรวมในแพลตฟอร์ม Tencent 1.22 พันล้าน) ในประเทศไทยออกอากาศออนไลน์ทาง Monomax ตอนแรกในวันที่ 11 ธันวาคม และทางโทรทัศน์ช่อง Mono29 ในวันที่ 18 พฤษภาคม 2021 เรทติ้งละครเฉลี่ยที่ 1.130 เป็นอันดับ 2 ของละครจีนทั้งหมดที่ออกอากาศที่สถานีโทรทัศน์ไทย อีกทั้งยังได้ไปออกอากาศในประเทศเกาหลีใต้ ประเทศญี่ปุ่น และประเทศเวียตนาม 
ในวันที่ 20 ธันวาคม เซียวจ้านปรากฏตัวออกงานทางการผ่านสื่อเป็นครั้งแรกนับจากเดือนมกราคม ที่งาน Tencent Video All Star อีกทั้งยังเป็นครั้งแรกที่ร้องเพลงประกอบละคร "คุณคือคำปฏิญาณแห่งรัก" ชื่อ "最幸运的幸运" หรือ "The Luckiest Fortune" และ "余生请多指教" หรือ "Please Advise for the Rest of Your Life" ร่วมกับ ‘หยางจื่อ’ นักแสดงนำหญิง
ค.ศ. 2021 ช่วงผลงานสู่กระแสหลัก.
ใน ค.ศ. 2021 สถานีโทรทัศน์ CCTV6 ได้นำภาพยนตร์ "กระบี่เทพสังหาร" (誅仙 หรือ Jade Dynasty) ออกฉายครั้งแรกในวันที่ 30 มกราคม และทำสถิติเรทติ้งการฉายทางโทรทัศน์ 1.69% ส่วนแบ่งตลาด 7.08 สูงสุดเมื่อเทียบกับช่องอื่นในช่วงเวลาเดียวกัน และเป็นอันดับ 1 จากทั้งหมด 992 เรื่องที่ออกอากาศทาง电影频道 ในไตรมาสที่ 1 ปี 2021 ในประเทศไทย สถานีโทรทัศน์สีช่อง 7 ได้นำมาฉาย2 ครั้งคือ 8 มิถุนายน ค.ศ. 2020 และ 2 มกราคม ค.ศ. 2021 
วันที่ 5 กุมภาพันธ์ ละครโทรทัศน์ "ตำนานจอมยุทธ์ภูตถังซาน" (斗罗大陆 หรือ Douluo Dalu) ออกอากาศตอนแรกทางโทรทัศน์ที่ช่อง CCTV8 เวลา 12.00น. ออนไลน์ทาง Tencent เป็นละครโทรทัศน์ที่เรทติ้งสูงสุดในช่วงเวลาเดียวกัน เมื่อออกอากาศจบ CCTV8 นำมาออกอากาศซ้ำอีกครั้งทันทีในวันที่ 27 กุมภาพันธ์ เวลา 23.06น. และครั้งที่สามในวันที่ 29 กรกฎาคม เวลา 07.59น. ผลการตอบรับสร้างสถิติมากมาย คะแนนความนิยมละครที่ออกอากาศทางโทรทัศน์ Vlinkage อันดับ 1 ต่อเนื่อง 29 วัน และเป็นอันดับ 1 ของไตรมาสที่ 1 ของละครที่ออกอากาศทางโทรทัศน์ทั้งหมดในครึ่งปีแรก 2021 และของละครที่ออกอากาศทางโทรทัศน์ทั้งหมดของค.ศ. 2021 ด้วยคะแนน 91.86 
คะแนนความนิยมละครออกอากาศทางโทรทัศน์ทั่วประเทศอันดับ 1 ของไตรมาสที่ 1 ด้วยคะแนน 80.12 ดัชนีความนิยม Datawin อันดับ 1 ต่อเนื่อง 25 วัน ดัชนีความนิยมรายวันสูงสุดที่ 3.05 (ในวันที่ 22 กุมภาพันธ์) เป็นอันดับ 1 ของละครที่ออกอากาศในครึ่งปีแรก และเป็นอันดับ 2 ของละครที่ออกอากาศทั้งหมดของ ค.ศ. 2021 ดัชนีความนิยมเฉลี่ยของครึ่งปีแรกที่ 2.83 เป็นอันดับ 1 ของละครที่ออกอากาศในครึ่งปีแรก และดัชนีความนิยมเฉลี่ยทั้งปีที่ 2.736 เป็นอันดับ 2 ของละครที่ออกอากาศทั้งหมดของ ค.ศ. 2021 ดัชนีความนิยม Guduo อันดับ 1 ต่อเนื่อง 27 วัน ยอดการชมออนไลน์ 5 พันล้านใน 54 วันนับจากออกอากาศวันแรก (ณ วันที่ 30 มีนาคม ค.ศ. 2021) เป็นละครที่ยอดการชมสูงที่สุดของครึ่งปี 2021 คือ 5.5 พันล้าน (อ้างอิง Guduo) และสูงสุดของละครที่ออกอากาศทั้งหมดใน ค.ศ. 2021 คือ 5.7 พันล้าน ยอดเฉลี่ยต่อตอน 142 ล้าน ดัชนีความร้อนแรง Maoyan สูงสุดของ ค.ศ. 2021 ทั้งหมวดละครที่ออกอากาศทางโทรทัศน์ และหมวดละครโบราณ ที่ 9809.88 และเซียวจ้านได้คะแนนดัชนีความนิยม Vlinkage ในหมวดนักแสดงเป็นอันดับ 1 รวม 66วัน (ต่อเนื่องติดกัน 61 วันตั้งแต่วันแรกที่ออกอากาศ) เป็นศิลปินนักแสดง New Media Index อันดับ 1 ของไตรมาสที่ 1 เป็นตัวละครที่มีอิทธิพลต่อสังคม Sina TV Power อันดับ 1 ต่อเนื่อง 6 สัปดาห์ ในละครเรื่องนี้ เซียวจ้านก็ยังได้ร้องเพลงประกอบคือ "策馬正少年" หรือ "A Young Horse Rider" ในวันที่ 8 มิถุนายน ในงาน Tencent Video 10th Anniversary ได้ประกาศให้ละครเรื่อง "ตำนานจอมยุทธ์ภูตถังซาน" เป็นละครที่มีผู้ชื่นชอบสูงสุด 5 อันดับแรก และวันที่ 16 สิงหาคม China Literature ได้ประกาศให้ "ตำนานจอมยุทธ์ภูตถังซาน" เป็น 1 ใน 5 ละครที่แปลงจากบทประพันธ์ที่ประสบความสำเร็จที่สุด นอกจากนั้นยังเป็นละครที่มียอดผู้ให้คะแนนรีวิวใน Douban มากเป็นลำดับที่ 5 (ณ วันที่ 30 ธันวาคม ค.ศ. 2023 จำนวน 8.93 แสนคน คะแนนเฉลี่ย 6.4 มียอดการชมรวมในแพลตฟอร์ม Tencent 5.78 พันล้าน) ในประเทศไทยออกอากาศออนไลน์ทาง Wetv และยังได้ไปออกอากาศอีกหลายประเทศ ได้แก่ ญี่ปุ่น เกาหลีใต้ เวียตนาม มาเลเซีย ฟิลิปปินส์ อังกฤษ และสหรัฐอเมริกา 
วันที่ 19 มีนาคม เซียวจ้านประกาศร่วมเล่นละครเวที "如梦之梦" หรือ "A Dream Like A Dream" ซึ่งเป็นละครเวทีที่โด่งดังและแสดงมานานกว่า 20 ปี แสดงครั้งแรกใน ค.ศ. 2000 ที่ไต้หวัน และแสดงครั้งแรกที่จีนแผ่นดินใหญ่ใน ค.ศ. 2013 โดยรับบท "ผู้ป่วยหมายเลข 5" (Patient No.5) ซึ่งเป็นหนึ่งในนักแสดงนำ ในวาระที่การแสดงในปีนี้ครบรอบ 9 ปีที่มีการแสดงที่จีนแผ่นดินใหญ่ จึงจัดแสดงในลักษณะทัวร์ 9 เมือง ตั้งแต่เดือนเมษายน-เดือนธันวาคม ทั้งสิ้น 30 รอบ (เนื่องจากมีการระบาดโควิดในเดือนกรกฎาคม-สิงหาคมและพฤศจิกายน กำหนดการแสดงถูกเปลี่ยนเป็น 6 เมือง สิ้นสุดเดือนธันวาคม ค.ศ. 2021 จำนวนรวม 24 รอบ) รอบแรกแสดงที่เมืองอู่ฮั่นเมื่อวันที่ 22 เมษายน เป็นรอบการกุศลเพื่อบุคลากรทางการแพทย์ ในช่วงท้ายการแสดงรอบแรกได้มีการถ่ายทอดสดผ่าน 5 ช่องทาง รวมจำนวนผู้ชม 30.285 ล้านคน สถิติการจำหน่ายบัตรที่เมืองแรก (อู่ฮั่น:วันที่23-23เมษายน) มีผู้เข้าเว็บไซต์ผู้จำหน่าย 130,000คน/วินาที และในเมืองที่2 (ชิงเต่า:28-30พฤษภาคม) เพิ่มขึ้นเป็น 320,000คน/วินาที และถึงแม้ว่าละครเวทีเรื่องนี้จะมีการแสดงมาถึง 8 ปีแล้ว แต่เป็นครั้งแรกที่มีการเปลี่ยนผู้แสดงในบทผู้ป่วยหมายเลข 5 จาก ‘หูเกอ’ ซึ่งเป็นนักแสดงที่โด่งดังและฝีมือเป็นที่ยอมรับมาเป็นเซียวจ้าน ในแต่ละครั้งนอกจากผู้ชมทั่วไปก็ยังมีผู้เชี่ยวชาญมารับชมด้วย ละครเวทีได้รับคำวิจารณ์ที่ดีทั้งในองก์รวมและทั้งนักแสดง อาทิเช่น ผู้กำกับ‘อวี้ฮั่นชิว’ เขียนในบล็อกส่วนตัวว่า "หนึ่งในสองฉากที่ทำให้ร้องไห้คือฉากที่ผู้ป่วยหมายเลข 5 เมื่อเขาอ่านจดหมายของเจียงหง ตอนที่เซียวจ้านหลั่งน้ำตาตอนอ่านจดหมาย ผมก็ร้องไห้เป็นครั้งที่ 2 เช่นกัน นี่คือความเห็นอกเห็นใจที่มีต่อหมายเลข 5 ที่ประสบเคราะห์กรรมในชีวิต เขาเป็นนักแสดงที่ดี" หรือนักวิจารณ์ด้านวัฒนธรรมและสมาชิกสมาคมนักเขียนจีน ‘กั่วเซียนเว่ย’ ได้เขียนวิจาร์ละครเวทีและเซียวจ้านว่า "การแสดงของนักแสดงเรียกได้ว่าอยู่ในระดับสูง มีหลายฉากที่น่าจดจำและควรค่ามากที่จะกล่าวถึงเซียวจ้าน การแสดงของเขาเข้มข้น ลักษณะท่าทาง สีหน้าการแสดงออก การพูดบทและการควบคุมอารมณ์ทำได้อย่างหมดจด เมื่อเขาดำดิ่งลงไปในตัวละครนั้น นักแสดงที่ขาดความชำนาญจะไม่อาจแสดงอารณ์ที่น่าสะเทือนใจขนาดนี้ออกมาได้" บทวิจารณ์จาก 文汇报 "ท่ามกลางการรอคอยและเสียงแห่งความสงสัย ในที่สุดเซียวจ้านก็ก้าวขึ้นไปยังบนเวที มาตรฐานของละครนี้ได้ทดสอบความจริงใจบนตัวเขาแล้ว ความจริงใจประเภทนี้ทำให้รู้สึกประทับใจในตัวเซียวจ้าน และมากไปจนถึงสามารถพูดได้ว่าเพราะแบบนั้นเขาจึงถูกโอบล้อมด้วยความชื่นชอบและความรักมากมายขนาดนั้น" รายงานประจำปี 2021 ของสมาคมอุตสาหกรรมบันเทิงแห่งชาติ ระบุว่า ละครเวที "如梦之梦" หรือ "A Dream Like A Dream" เป็นการแสดงที่ทำรายได้สูงสุดของปี ทั้งหมวดรายได้ต่อรอบเฉลี่ย และหมวดรายได้รวม ณ วันที่ 31 มีนาคม ค.ศ. 2022 มียอดผู้ให้คะแนนรีวิวใน Douban จำนวน 1.67 หมื่นคน คะแนนเฉลี่ย 9.3 
ในเดือนเดียวกัน วันที่ 29 มีนาคม บัญชีทางการของละคร "ลำนำกระดูกหยก" (玉骨遥 หรือ The Longest Promise) ได้ประกาศผู้แสดงนำชายคือเซียวจ้าน ในบท "สืออิ่ง" ละครถ่ายทำเป็นระยะเวลากว่า 4 เดือนและปิดกล้องในวันที่ 4 สิงหาคม 
นอกจากผลงานการแสดงและการร้องเพลงแล้ว ในปีนี้ เซียวจ้านยังได้ทำงานในลักษณะผู้ดำเนินรายการ คือ "奇妙之城" หรือ "Marvelous City" ที่คอนเซปท์ของรายการคือการให้ศิลปินนักร้องนักแสดงพาผู้ชมไปเที่ยวยังเมืองต่าง ๆ โดยในตอน 2 ที่เซียวจ้านเป็นผู้ดำเนินรายการ เป็นการแนะนำและพาเที่ยวเมืองฉงชิ่ง ซึ่งเป็นเมืองที่เซียวจ้านเกิดและเติบโต รายการได้ออกอากาศทาง Youku ในวันที่ 21 มกราคม ส่วนอีกรายการคือ "冬梦之约" หรือ "Winter Dream Promise" ที่คอนเซปท์รายการคือการแนะนำกีฬาและสนามกีฬาในฐานะที่เมืองปักกิ่งจะเป็นเจ้าภาพจัดงานโอลิมปิกฤดูหนาวในปี 2022 โดยในตอน 2 ที่เซียวจ้านเป็นผู้ดำเนินรายการเป็นการแนะนำกีฬาและสนามกีฬาฮอกกี้น้ำแข็ง ออกอากาศทางสถานีโทรทัศน์ปักกิ่งในวันที่ 5 มีนาคม 
วันที่ 27 กรกฎาคม Aiman ประกาศว่า เซียวจ้านเป็นอันดับ 1 ของดารารุ่นเยาว์ที่มีอิทธิพลต่อการทำสาธารณกุศล จากการที่เซียวจ้านได้ลงมือทำงานด้านสาธารณกุศลอย่างต่อเนื่อง เป็นแบบอย่าง อีกทั้งยังเชิญชวนให้ผู้ที่ชื่นชอบได้ปฏิบัติตาม
ในวันที่ 10 กันยายน ในงานนับถอยหลังสู่เอเชียนเกมส์หางโจว 2022 ณ สนามกีฬาหางโจวโอลิมปิกสปอร์ตเซ็นเตอร์ เมืองหางโจว เซียวจ้านได้ถูกประกาศเป็น “ทูตสวัสดิการสาธารณะของงานเอเชียนเกมส์” และได้ปรากฏตัวเพื่อร้องเพลง "我们都将奔赴美好未来" หรือ "We Will All Run for A Better Future" 
ในวันที่ 16 ตุลาคม เซียวจ้านไปร่วมงาน “เทศกาลหนังแอคชั่นเฉินหลง” ได้ขึ้นเวทีและร้องเพลง "中华力量" หรือ "Chinese Strength" ร่วมกับ ‘เฉินหลง’ 
วันที่ 26 ธันวาคม บัญชีทางการของละคร "กองกำลังประจัญบาน" (电视剧王牌部队 หรือ Ace Troops) ได้ประกาศวันออกอากาศตอนแรกทางโทรทัศน์ที่ช่องเจียงซู ซึ่งเป็น 1 ใน 5 ช่องท้องถิ่นหลักของจีน ในวันที่ 26 ธันวาคม เวลา 19.30น. ออนไลน์ทาง iQiyi นับเป็นละครเรื่องแรกของเซียวจ้านที่ออกอากาศในช่วงเวลาไพรม์ไทม์ เซียวจ้านรับบท "กู้อีเหย่" นักแสดงนำร่วมกับ ‘หวงจิ่งอวี๋’ และ ‘จงฉู่ซี’ ในประเทศไทยออกอากาศออนไลน์ทาง iQiyi ไทย เซียวจ้านยังได้ร้องเพลงประกอบละคร 1 เพลงร่วมกับ ‘ถานเว่ยเหวย’ คือ "我们曾经在一起" หรือ "We Were Once Together" ในตอนแรกที่ออกอากาศได้เรทติ้งเรียลไทม์สูงสุดเป็นอันดับ 1 ของรายการที่ออกอากาศช่วงเวลาเดียวกันที่ 1.71 เรทติ้งระบบ CSM จาก 63 หัวเมืองใหญ่ อันดับ 1 เฉลี่ยที่ 2.633 ของช่วงเวลา 19.30น.-24.00น. เรทติ้งระบบ EYE ทั่วประเทศสูงสุดอยู่ที่ 0.4402 เฉลี่ยที่ 0.3730 ของช่วงเวลา 19.00น.-22.00น. iQiyi ได้ประกาศให้ละครที่มีดัชนีความร้อนแรงสูงสุดที่ 9165 เป็นอันดับ 4 ของละครทั้งหมดที่ออกอากาศในแพลตฟอร์มใน ค.ศ. 2021 ดัชนีความร้อนแรง Maoyan อันดับ 3 ของ ค.ศ. 2021 หมวดละครที่ออกอากาศทางโทรทัศน์ เป็นละครที่ทำเรทติ้งสูงสุดของสถานีโทรทัศน์เจียงซูของ ค.ศ. 2021 และเป็นละครที่ทำเรทติ้งสูงสุดของสถานีโทรทัศน์เจียงซูในครึ่งปีแรก ค.ศ. 2022 
หลังออกอากาศจบ Vlinkage ได้รวบรวมข้อมูลและเขียนวิเคราะห์ความสำเร็จของละครอย่างละเอียดลึกซึ้ง ทั้งในแง่เรทติ้งละครทางโทรทัศน์ที่ขึ้นอันดับ 1 เรทติ้งระบบ CSM จาก 63 หัวเมืองใหญ่ ถึง 13 ครั้งในช่วงเวลาที่ออกอากาศทางสถานีโทรทัศน์เจียงซู 22 วัน และทางออนไลน์ที่ดัชนีความร้อนแรงที่ 9289 ติดอันดับ 12 ของละครที่ออกอากาศแพลตฟอร์ม iQiyi ตลอดกาลหลังออกอากาศเพียง 10 วัน คะแนนความนิยมละครที่ออกอากาศทางโทรทัศน์ Vlinkage อันดับ 1 ต่อเนื่อง 10 วัน กระแสต่อคนทั่วไปและหน่วยงานทหารเกิดความนิยมนำเรืองราวในละครไปทำวีดีโอในแพลตฟอร์ม Douyin หรือติ๊กตอกจีนจนขึ้นหัวข้ออันดับ 1 ถึง 13 ครั้ง การค้นหายอดนิยมบนเว่ยป่อ 685 หัวข้อ การค้นหายอดนิยมจากทุกเครือข่ายแพลตฟอร์ม 1,940 ครั้ง โดยเฉพาะการวิจารณ์การแสดงของเซียวจ้านต่อการรับบททหารเป็นครั้งแรกว่า "ในฐานะที่เป็นหนึ่งในตัวเอก อาจกล่าวได้ว่าเซียวจ้านสร้าง "กู้อีเหย่" ได้อย่างสมบูรณ์แบบ เป็นจิตวิญญาณตัวละครของละครทั้งเรื่อง นักแสดงและบทบาทต่างเติมเต็มซึ่งกันและกัน ด้วยเหตุนี้ "กู้อีเหย่" ถึงเป็นที่รักของผู้ชม จากนักแสดงหนุ่มมาเป็นนักแสดงที่เป็นที่ยอมรับและจดจำในระดับชาติ ทักษะการแสดงคือรากฐานของเขา" 
ส่วนเซียวจ้านได้ให้สัมภาษณ์ถึงการรับบทบาทนี้ว่า "เมื่อต้องมารับทหาร นักแสดงจะต้องมีความเข้าใจภารกิจและหน้าที่ของทหารอย่างถ่องแท้ เพื่อที่จะได้สามารถถ่ายทอดออกมาให้ผู้ชมได้เห็น" 
จากบทสัมภาษณ์ผู้กำกับ ‘หลิวเหยียน’ ได้พูดถึงเซียวจ้านว่า "เซียวจ้านมีความเป็นสุภาพบุรุษแบบฝังลึก แววตาสดใสเหมาะสมกับบททหารในช่วงวัยเยาว์ เซียวจ้านเข้ากองก่อนเปิดกล้องเพื่อฝึกซ้อมทางทหาร สัมผัสการใช้ชีวิตที่ต้องตื่นตั้งแต่ 05.30 น.ทุกวัน เมื่ออ่านบทเซียวจ้านเห็นแก่นแท้ที่อยู่ข้างในตัวละคร"
อีกทั้งหัวหน้าฝ่ายผลิต ‘จื่อต้าวชิง’ ได้พูดถึงเซียวจ้านว่า "เขาได้เห็นเซียวจ้านจากละครเรื่อง "หาญท้าชะตาฟ้า ปริศนายุทธจักร" (庆余年 หรือ Joy of Life) เซียวจ้านในบท "เหยียนปิงอวิ๋น" มีความเหมาะสมที่จะมารับบท "กู้อีเหย่" เซียวจ้านมีความละเอียดอ่อนและทุ่มเท ได้เข้าร่วมฝึกกับทหารจริงก่อนการเปิดกล้องเป็นเวลา 10 วัน" และ ‘หลี่โยว่ปิน’ นักแสดงอาวุโสที่โด่งดังเป็นที่รู้จักกับบททหารจากผลงานหลายเรื่องและร่วมแสดงในเรื่องนี้ ได้กล่าวถึงเซียวจ้านว่า "ทักษะการแสดงของหวงจิ่งอวี๋และเซียวจ้านแยกจากกันไม่ได้ ทั้งคู่ควรค่าแก่การจดจำ ความประทับใจต่อเซียวจ้านคือเป็นคนที่มาเมื่อคุณเรียกหา มาเพื่อต่อสู้ สู้เพื่อชัยชนะ" ‘หน่วยงานทหาร 61001 แห่งกองทัพปลดแอกประชาชนจีน’ ได้เขียนวิจารณ์ถึงละครว่า "เป็นละครที่มีเนื้อเรื่องและการผลิตที่ดี การคัดเลือกนักแสดงเหมาะสม บทบาทของกู้อีเหย่สะท้อนชีวิตของทหารเกณฑ์ตั้งแต่การฝึกฝนและเข้าสู่สนามรบ" ‘สื่อเยาวชนปักกิ่ง’ หรือ 北京青年报 ได้เขียนถึงละครว่า "เป็นละครที่แสดงให้เห็นถึงการเติบโตของทหารหนุ่มในมุมกว้าง เป็นละครระดับชาติที่ยังคงสร้างความประทับใจในการจัดการโครงเรื่อง" และได้กล่าวในส่วนของนักแสดงว่า "นักแสดงได้รับภาพลักษณ์ใหม่และรวมเข้ากับสภาพแวดล้อมทางทหารได้ดี ผู้ชมสามารถเห็นความอุตสาหะในสายตาของหวงจิ่งอวี่และเซียวจ้าน ความหล่อของตัวละครไม่ได้เกิดจากการแสดงที่เล่นออกมาเท่านั้น แต่เกิดจากประสบการณ์ที่สัมผัสชีวิตและการฝึกฝนจริงในกองทัพ" จากผลตอบรับต่าง ๆ สถานีโทรทัศน์ดาวเทียมอื่นได้แก่ เซินเจิ้น อันฮุย หูเป่ย ได้ประกาศนำละครออกอากาศในช่วงเวลาไพรม์ไทม์เริ่มในวันที่ 15 มีนาคม , 20 มีนาคม , และ 26 มีนาคม ค.ศ. 2022 ตามลำดับ จนถึง 31 ตุลาคม ค.ศ. 2022 ละครถูกฉายทางสถานีโทรทัศน์ดาวเทียมรวม 4 ช่อง 6 ครั้ง สถานีโทรทัศน์ท้องถิ่นอื่นๆ อีก 26 ครั้ง รวม 32 ครั้ง
ในวันที่ 1 พฤศจิกายน ค.ศ. 2022 ละคร "กองกำลังประจัญบาน" (电视剧王牌部队 หรือ Ace Troops) ได้รับการเสนอชื่อเข้าชิงรางวัลละครโทรทัศน์ดีเด่นประเภทละครชีวิต (部优秀电视剧 หรือ Life Story) ‘รางวัลเฟยเทียน (中国电视剧飞天奖 หรือ)’
จากผลงานหลากหลายที่ได้เผยแพร่สู่สาธารณะตลอดทั้งปี เซียวจ้านจึงเป็นนักแสดงนักร้องที่ได้รับความนิยมในระดับต้น เห็นได้จากดัชนีชี้วัดต่าง ๆ อาทิ
ดัชนีความนิยมบนอินเทอร์เน็ตของศิลปินรายเดือน โดย China Mainland Media Research (หน่วยงานย่อยของสำนักคณะกรรมการสถิติแห่งชาติ) เซียวจ้านครองอันดับ 1 นับตั้งแต่เดือนมกราคม-กรกฎาคม ค.ศ. 2021 (เดือนกุมภาพันธ์ไม่มีการประกาศ) 
การจัดอันดับของนักแสดงร้อนแรงรายเดือน โดย Guduo Heat Index เซียวจ้านครองอันดับ 1 นับตั้งแต่เดือนมกราคม-มิถุนายน ค.ศ. 2021 ด้วยคะแนน 79.74, 81.33, 81.47, 81.57, 80.38, และ 79.82 ตามลำดับ 
การจัดอันดับนักแสดง (สื่อใหม่) ในไตรมาสที่ 1, 2 และครึ่งปีแรก ค.ศ. 2021 โดย Vlinkage เซียวจ้านได้อันดับ 1 ด้วยคะแนน 8.93 , 8.5 , และ 8.73 ตามลำดับ 
ผลการดำเนินงานของอุตสาหกรรมบันเทิงจีนในไตรมาสที่ 1 ค.ศ. 2021 โดย Cultural and Entertainment Blue Book เซียวจ้านติดอันดับ 1 ทั้งสิ้น 6 จาก 9 หัวข้อ คือ (1) นักแสดงยอดนิยม ตำนานจอมยุทธ์ภูตถังซาน (และอันดับ 8 หมาป่าจอมราชันย์) (2) อิทธิพลของนักแสดงต่อซีรีส์ ตำนานจอมยุทธ์ภูตถังซาน (3) อิทธิพลของศิลปินต่อรายการวาไรตี้ Marvelous City (4) Active Fans ศิลปินชายเฉลี่ยต่อเดือน (5) ความนิยมของศิลปินชายทางอินเทอร์เน็ต (6) มูลค่าความนิยมของศิลปินชาย อีกทั้งยังติดอันดับ 2 มูลค่าทางธุรกิจของศิลปินชาย ตามลำดับ 
การจัดอันดับมูลค่าทางธุรกิจของศิลปินจากซีรีส์ใหม่ที่ออกอากาศช่วงเดือนมกราคม-เมษายน ค.ศ. 2021 โดย endata เซียวจ้านได้อันดับ 1 ด้วยคะแนน 88.3 
การจัดอันดับละครที่มียอดผู้ให้คะแนนรีวิวสูงสุด 20 อันดับ จนถึงธันวาคม ค.ศ. 2021 โดย Douban มีผลงานของเซียวจ้าน 4 เรื่อง คือ อันดับ 1 ปรมาจารย์ลัทธิมาร (陈情令) อันดับ 3 หาญท้าชะตาฟ้า ปริศนายุทธจักร (庆余年) อันดับ 4 ตำนานจอมยุทธ์ภูตถังซาน (斗罗大陆) อันดับ 20 หมาป่าจอมราชันต์ (狼殿下) 
ด้านการรับรองผลิตภัณฑ์ จากข้อมูล Xunyee Brand Star Index historical data ย้อนหลังตั้งแต่ครั้งแรกในค.ศ. 2017 มีเพียง 27 ครั้งที่ตัวเลขดัชนีสูงเกิน 9.5 โดยเป็นการประกาศรับรองผลิตภัณฑ์ของเซียวจ้าน 11 ครั้ง และในอันดับสูงสุด 10 อันดับแรก เป็นสถิติของเซียวจ้าน 7 อันดับ (อันดับ 1 , 3 , 5 , 6 , 8 , 9 , 10 , 13 , 15 , 17 , 23) การจัดอันดับดัชนีการรับรองสินค้า Xunyee Brand Star Rating for 2021 อันดับ 1-25 เป็นสถิติของเซียวจ้านทั้งหมด 
การจัดอันดับความนิยมของผู้มีชื่อเสียงต่อสินค้าในไตรมาสที่ 2 ค.ศ. 2021 โดย CNBD Bright Data เซียวจ้านได้อันดับ 1 ด้วยดัชนี 100.00 
การจัดอันดับศิลปินที่มีมูลค่าทางธุรกิจในไตรมาสที่ 2 ค.ศ. 2021 โดย Aiman Data เซียวจ้านได้อันดับ 1 ด้วยดัชนี 97.55 
การจัดอันดับดาราที่มีมูลค่าธุรกิจในครึ่งแรกค.ศ. 2021 โดย CSI เซียวจ้านได้อันดับ 1 ด้วยดัชนี 130 
หมายเหตุ จากที่ทางการรัฐบาลได้ออกประกาศมาตรการชิงหลาง ให้แพลตฟอร์มต่าง ๆ ยกเลิกการจัดอันดับบุคคลในวันที่ 27 สิงหาคม ค.ศ. 2021 จึงไม่มีการจัดอันดับบุคคลอีกต่อไป มีเพียงการจัดอันดับผลงาน
นอกจากดัชนีชี้วัดต่าง ๆ ข้างต้น เซียวจ้านยังได้รับยกย่องให้เป็น 1 ใน 5 ของผู้ชายที่ร้อนแรงแห่งปีของละครโทรทัศน์ ร่วมกับ ‘อวี๋เหอเหว่ย’ นักแสดงชายรางวัลแมกโนเลีย 2020 ‘หวงเซวียน’ ผู้เข้าชิงนักแสดงชายรางวัลแมกโนเลีย ‘จูอี้หลง’ และ ‘จิ้นตง’ เป็น 1 ใน 4 ของนักแสดงชาวจีนที่ติด 100 อันดับผู้มีชื่อเสียงชาวเอเชียที่ถูกค้นหามากที่สุด หรือ Google's Most Searched Asian Celebrities of 2021 ในอันดับ 62 และเป็นนักแสดงที่คะแนนความนิยม Vlinkage สูงสุดของ ค.ศ. 2021 นอกจากนั้น Aiman Drama Report 2021 ได้จัดอันดับละครที่ออกอากาศทั้งทางโทรทัศน์และออนไลน์จำนวน 535 เรื่อง "ถังซาน" จากละคร "ตำนานจอมยุทธ์ภูตถังซาน" (斗罗大陆 หรือ Douluo Dalo) ที่รับบทโดยเซียวจ้าน เป็นตัวละครที่ได้รับความนิยมสูงสุดเป็นอันดับ 1 ในด้านการเป็นนักร้อง เซียวจ้านได้ออกผลงานเพียง 1 เพลงคือ "策馬正少年" หรือ "A Young Horse Rider" ประกอบละคร "ตำนานจอมยุทธ์ภูตถังซาน" (斗罗大陆 หรือ Douluo Dalu) ซึ่งเพลงนี้ได้ครองอันดับ 10 จากการจัดอันดับเพลงประกอบละครโดย Tencent Music Entertainemt Year End Chart และเซียวจ้านยังคงติดอันดับ 4 ประเภทนักร้องกลุ่ม (เนื่องจากสถานะยังอยู่ในวง) 
ค.ศ. 2022.
ใน ค.ศ. 2022 วันที่ 10 มกราคม ภาพยนตร์สั้นเรื่อง "เบื้องหลัง" (我和我的后背 หรือ Me and My Back) ที่เซียวจ้านแสดงนำได้ถูกเผยแพร่สู่สาธารณชน เป็นเรื่องเกี่ยวกับบุคคลที่อุทิศตัวอยู่เบื้องหลังความสำเร็จในหลายวงการ เช่น วงการบันเทิง วงการกีฬา และวงการวิทยาศาสตร์ ภาพยนตร์กำกับโดย ‘เจี่ยจางเค่อ’ เจ้าของรางวัลสิงโตทองคำจากเทศกาลหนังเวนิส 2006 เอเชี่ยนฟิล์มอวอร์ด 2006 และรางวัลม้าทองคำไต้หวัน 2015
วันที่ 27 มกราคม ช่อง 9 อสมท ประกาศว่าละคร "ปรมาจารย์ลัทธิมาร" (陈情令 หรือ The Untamed) พากย์ไทยจะได้ออกอากาศทางโทรทัศน์ประเทศไทยเป็นครั้งแรก เริ่มตอนแรกในวันที่ 20 กุมภาพันธ์ เสาร์-อาทิตย์ เวลา 14.00 น. นอกจากนั้นยังมีละครที่เซียวจ้านร่วมแสดงอีก 1 เรื่องคือ "ฮ่องเต้ที่รัก" (哦！我的皇帝陛下 หรือ Oh! My Emperor) หรือในชื่อใหม่ "วุ่นใจนักหลงรักฮ่องเต้" เริ่มออกอากาศวันที่ 22 ตุลาคม เสาร์-อาทิตย์ เวลา 22.00 น. ในขณะที่สถานีโทรทัศน์ช่อง 7 ประกาศนำละคร "ตำนานจอมยุทธ์ภูตถังซาน" (斗罗大陆 หรือ Douluo Dalo) มาออกอากาศทางโทรทัศน์ในปีนี้ เริ่มตอนแรกในวันที่ 20 กุมภาพันธ์เช่นกัน เรทติ้งการรับชมเฉลี่ยที่ 1.46 เรทติ้งสูงสุดที่ 1.99 นอกจากสื่อโทรทัศน์ข้างต้น เน็ตฟลิกก็ได้นำภาพยนตร์ "กระบี่เทพสังหาร" (誅仙 หรือ Jade Dynasty) มาลงแพลตฟอร์มเริ่มในวันที่ 15 กุมภาพันธ์ 
วันที่ 7 กุมภาพันธ์ บัญชีทางการของละคร "วันที่ฝันเริ่มต้น" (梦中的那片海" หรือ "Where Dreams Begin) ได้ประกาศผู้แสดงนำชายคือเซียวจ้าน ในบท "เซียวชุนเซิง" ละครมีกำหนดถ่ายทำ 90 วัน โดยละครเรื่องนี้ได้รับการคัดเลือกจากสำนักงานวิทยุและโทรทัศน์นครปักกิ่งให้เป็นหนึ่งในโครงการ "จดหมายเหตุยุคใหม่" หัวข้อหลักและแผนหลักของนครปักกิ่ง ปี 2019-2022" นอกจากนั้นคณะกรรมการวิทยุโทรทัศน์เทศบาลปักกิ่งยังได้คัดเลือกให้เป็นหนึ่งใน 23 ละครในโครงการ "วรรณกรรมและงานศิลปะชิ้นเอก 2023" 
ละครถ่ายทำเป็นระยะเวลากว่า 4 เดือนและปิดกล้องในวันที่ 8 มิถุนายน 
วันที่ 14 มีนาคม บัญชีทางการของละคร "คุณคือคำปฏิญาณแห่งรัก" (余生，请多指教 หรือ The Oath of Love) ได้ประกาศวันออกอากาศตอนแรกทางโทรทัศน์ที่ช่องหูหนานซึ่งเป็น 1 ใน 5 ช่องท้องถิ่นหลักของจีน ในวันที่ 15 มีนาคม เวลา 20.20น. และสถานีประกาศเพิ่มการออกอากาศซ้ำเริ่มในวันที่ 16 มีนาคม เวลา 16.20น.และออนไลน์ทาง Tencent ในประเทศไทยและต่างประเทศอื่น ๆ ออกอากาศออนไลน์ทาง Wetv และด้วยการเป็นละครที่ผู้ชมคาดหวังสูงสุดต่อเนื่อง 6 เดือน เมื่อประกาศวันออกอากาศ ยอดการกดจองชมละครในแอพ Tencent สูงถึง 7 ล้านภายใน 24 ชั่วโมง และยอดรับชมตัวอย่างครบ 500 ล้านวิวก่อนการออกอากาศ เซียวจ้านยังได้ร้องเพลงประกอบละคร 2 เพลงคือ "余生请多指教" หรือ "Please Advise for the Rest of Your Life" ที่ร้องกับนักแสดงนำหญิง ‘หยางจื่อ’ และร้องเดี่ยวในเพลง "最幸运的幸运" หรือ "The Luckiest Fortune" 
ผลตอบรับเมื่อออกอากาศ เรทติ้งระบบ EYE ที่วัดผลทั่วประเทศเฉลี่ยต่อสัปดาห์ที่ 0.5962 เป็นอันดับ 1 ของประเภทละครโทรทัศน์สถานีท้องถิ่นในช่วงเวลา 19.00น.-22.00น. ตั้งแต่สัปดาห์แรก และเรทติ้งเรียลไทม์ขึ้นถึง 1 เมื่อออกอากาศได้เพียง 9 วัน และเป็นอันดับ 1 ของประเภทละครโทรทัศน์สถานีท้องถิ่นติดต่อกัน 14 วัน เรทติ้งเฉลี่ยต่อตอนสูงสุดที่ 1.1507 (ในวันที่ 31 มีนาคม) เรทติ้งระบบ EYE เมื่อออกอากาศจบเฉลี่ยที่ 0.817 เรทติ้งระบบ CVB ที่วัดผลทั่วประเทศสูงสุดต่อตอนที่ 0.950 เมื่อออกอากาศจบเฉลี่ยที่ 0.680 เป็นอันดับ 5 ของละครโทรทัศน์ทางสถานีท้องถิ่นในไตรมาส 1 
คะแนนความนิยมละครที่ออกอากาศทางโทรทัศน์ Vlinkage อันดับ 1 หมวดละครโทรทัศน์ต่อเนื่อง 16 วัน สูงสุดที่ 90.84 (ในวันที่ 30 มีนาคม) อันดับ 1 หมวดตัวละครต่อเนื่อง 16 วัน สูงสุดที่ 9.35 (ในวันที่ 31 มีนาคม) ดัชนีความนิยม Datawin อันดับ 1 ต่อเนื่อง 18 วัน หรือทุกวันที่ออกอากาศ ดัชนีความนิยมรายวันสูงสุดที่ 2.855 (ในวันที่ 29 มีนาคม) เป็นอันดับ 2 ของละครทั้งหมดที่ออกอากาศในไตรมาส 1 ค.ศ. 2022 ค่าเฉลี่ยที่ 2.449 เป็นอันดับ 1 ของละคร 38 เรื่องที่ออกอากาศในเดือนมีนาคม ดัชนีความนิยม Guduo อันดับ 1 หมวดละครต่อเนื่อง 16 วัน สูงสุดที่ 89.17 (ในวันที่ 31 มีนาคม) ดัชนีความนิยม Maoyan อันดับ 1 หมวดละครโทรทัศน์ต่อเนื่อง 21 วัน รวม 22 วัน สูงสุดที่ 9846.15 (ในวันที่ 17 มีนาคม) และค่าเฉลี่ยที่ 9799.18 เป็นอันดับ 1 ประจำเดือนมีนาคม ในหมวดละครโทรทัศน์ , ละครคนเมือง , ละครรัก เป็นอันดับ 1 ของละครทั้งหมดที่ออกอากาศในไตรมาส 1 ค.ศ. 2022 เป็นอันดับ 1 ของละครโทรทัศน์ทั้งหมดที่ออกอากาศในครึ่งปีแรก ค.ศ. 2022 เป็นอันดับ 1 ของละครคนเมืองที่ออกอากาศในครึ่งปีแรก ค.ศ. 2022 ยอดการชมออนไลน์ 3 พันล้านใน 18 วันนับจากออกอากาศวันแรก (ณ วันที่ 1 เมษายน ค.ศ. 2022) และยอดชมต่อวันสูงสุดที่ 230 ล้าน เฉลี่ย 166 ล้านต่อวัน ในส่วนเพลงประกอบละครก็ได้การตอบรับที่ดีเช่นกัน ในสัปดาห์แรกที่เผยแพร่ เพลง "余生请多指教" ก็ติดอันดับ 5 การจัดอันดับเพลงรายสัปดาห์ของ China Top Hits สัปดาห์ที่ 29 ส่วนเพลง "最幸运的幸运" หรือ "The Luckiest Fortune" ที่ปล่อยเผยแพร่ในวันที่ 17 มีนาคม ก็ติดอันดับ 4 ของชาร์ตเพลง Tencent Music ทันทีในสัปดาห์แรก ทำให้เซียวจ้านเป็นนักร้องที่มีเพลงขึ้นชาร์ตถึง 77 ครั้ง จากผลงาน 14 เพลง ในจำนวนนั้นเป็น 10 อันดับแรก 42 ครั้ง และขึ้นอันดับ 1 ในสัปดาห์ที่ 2 เป็นผลงานเพลงที่ 4 ที่ขึ้นอันดับ 1 มียอดผู้ให้คะแนนรีวิวใน Douban มากเป็นลำดับที่ 36 (ณ วันที่ 30 ธันวาคม ค.ศ. 2023 จำนวน 3.86 แสนคน คะแนนเฉลี่ย 6.0)
ในด้านคำวิจารณ์ก็ได้รับความชื่นชมจากเนื้อเรื่องและทีมนักแสดง ‘โกลบอลไทม์’ สื่อรัฐบาลจีนได้กล่าวถึงละครว่า "ละครเน้นที่ความสัมพันธ์ของครอบครัวทำให้เป็นที่พูดถึงและขึ้นสู่ความนิยมทันทีที่ออกอากาศ อธิบายให้เห็นความสุขและความวุ่นวายของชีวิตจริง ความรักหนุ่มสาวไม่ใช่ประเด็นหลักเดียวของเรื่อง" ‘วาไรตี้นิวส์’ ได้วิจารณ์ว่า "ละครค่อนข้างเหนือความคาดหวัง ไม่เพียงแต่นำเสนอความรัก แต่มีรายละเอียดของชีวิตเป็นฉากหลัง ละครรวบรวมทั้งในแง่ความรักหนุ่มสาว ความรักของครอบครัว การเติบโตและความฝัน นำเสนอคุณค่าทางบวกต่อผู้ชม" ‘广电独家}’ วิจารณ์ว่า "ละคร "คุณคือคำปฏิญาณแห่งรัก" ให้ความเรียบง่ายที่สุดแต่ก็เป็นแบบที่ยากที่สุดเช่นกันในละครจีนแนวอารมณ์ความรู้สึกที่ต้องสมจริงและสมเหตุสมผล ความไม่สมบูรณ์แบบของตัวเอกทั้งสองทำให้ผู้ชมเข้าถึงได้ นอกจากนั้น การเน้นอย่างสมเหตุสมผลไปที่ความสัมพันธ์ของครอบครัวจีน และการแสดงออกที่มีมิติของทุกมุมมองชีวิตที่สมจริงที่สุด เป็นสิ่งที่ "คุณคือคำปฏิญาณแห่งรัก" เอาชนะละครชีวิตในเมืองแนวอารมณ์ความรู้สึกเรื่องอื่น ๆ ได้" ‘Power Star’ ได้กล่างถึงละครว่า "จากละครที่ถูกคาดหวังก่อนออกอากาศอย่างสูงนี้ ผลลัพธ์ยอดการรับชมพุ่งสู่ 1,500 ล้านหลังการออกอากาศเพียง 9 วัน ละครรักที่มักเป็นที่นิยมไปทั่วโลก เริ่มจากสถานีโทรทัศน์มาเลเซียประกาศนำละคร "คุณคือคำปฏิญาณแห่งรัก" ออกอากาศในวันที่ 28 มีนาคม คาดว่าคลื่นของการส่งออกทางวัฒนธรรมจะเกิดขึ้นในไม่ช้า ละครจีนจะได้ถูกนำออกอากาศไปต่างประเทศมากขึ้นและมากขึ้น" นอกจากนั้นสื่อท้องถิ่นเมืองอู่ซีที่เป็นเมืองที่ใช้ถ่ายทำก็ได้เขียนถึงอิทธิพลของละคร ‘无锡博报’ หรือ อู่ซีนิวส์ กล่าวว่า "ทิวทัศน์ที่งดงามของเมืองอู่ซีได้ถูกนำเสนอสู่สายตาผู้ชมทั่วประเทศผ่านละคร "คุณคือคำปฏิญาณแห่งรัก"" ‘无锡日报’ หรือ อู่ซีเดลี่ กล่าวว่า "ละคร "คุณคือคำปฏิญาณแห่งรัก" ได้ทำให้เมืองอู่ซีเป็นหัวข้อการสนทนา สถานที่กว่า 100 แห่งได้ถูกนำเสนอสู่สายตาผู้ชมทั่วประเทศ" 
วันที่ 20 พฤษภาคม สถานีโทรทัศน์ท้องถิ่นเซินเจิ้นได้ประกาศนำละครออกอากาศในช่วงเวลาไพรม์ไทม์เริ่มในวันที่ 26 พฤษภาคม ค.ศ. 2022 และประกาศออกอากาศซ้ำอีกครั้งช่วงเวลากลางวันเริ่มในวันที่ 13 กรกฎาคม ค.ศ. 2022 
วันที่ 11 มิถุนายน ผู้จัดละครเวที "如梦之梦" หรือ "A Dream Like A Dream" ประกาศการจัดแสดงละครเวทีของ ค.ศ. 2022 เมืองซีอาน คุนหมิง ปักกิ่ง ในเดือนธันวาคม จำนวนทั้งสิ้น 14 รอบ แต่เนื่องจากการระบาดของโควิดอีกครั้ง ละครเวทีจึงประกาดศปรับลดการแสดงเหลือเพียง 1 เมือง 4 รอบ 
สรุปผลงานครึ่งปีแรก ค.ศ. 2022 โดย 酷云互动 เซียวจ้านเป็นนักแสดงที่มีความนิยมสูงสุดจากผลงาน 2 เรื่อง คือ "กองกำลังประจัญบาน" (电视剧王牌部队 หรือ Ace Troops) และ "คุณคือคำปฏิญาณแห่งรัก" (余生，请多指教 หรือ The Oath of Love) 
ในวันที่ 26 กันยายน ภาพยนตร์สั้น "กาลครั้งหนึ่ง" (一万杯如初见 หรือ Once) กำกับโดยผู้กำกับชื่อดัง ‘หวาง เจียเว่ย์’ หรือ "หว่อง_ก๊า_ไหว่" และนำแสดงโดยเซียวจ้านได้ถูกนำเสนอสู่สาธารณชน ได้รับความชื่นชมในงานภาพที่เป็นเอกลักษณ์ของผู้กำกับ และการแสดงของเซียวจ้านในบทบาริสต้าเจ้าของร้านกาแฟที่รอคอยคนผู้หนึ่งก็ถ่ายทอดออกมาได้อย่างอบอุ่นสวยงาม ทั้งนี้ในส่วนของเพลงประกอบรับผิดชอบโดยคนไทยคือคุณไตรเทพ วงศ์ไพบูลย์และคุณนฤเบศ เปี่ยมใย จาก Kantana Sound Studio ด้วย
ถัดมา วันที่ 28 กันยายน บัญชีทางการของละคร บัญชีทางการของละคร "แสงส่องรักข้างกาย" (骄阳伴我 หรือ Sunshine By My Side) ได้ประกาศผู้แสดงนำชายคือเซียวจ้าน ในบท "เซิ่งหยาง" นำแสดงร่วมกับ ‘’ นักแสดงหญิงที่มีชื่อเสียงทั้งผลงานและรางวัลมากมาย
ทางด้านผลงานเพลง ในวันที่ 16 พฤศจิกายน เพลง "光点" (Light Spot หรือ Made to love) ได้ออกเผยแพร่นอกประเทศจีนเป็นครั้งแรกผ่านแพลตฟอร์ม ‘ไอจูนส์’ และได้ขึ้นอันดับ 2 ของชาร์ตเพลงไอจูนส์โลกในวันที่ 17 พฤศจิกายน อันดับ 5 ในวันที่ 18 พฤศจิกายน และคงอยู่ใน 100 อันดับแรกต่อเนื่องเป็นเวลา 8 วัน นอกจากนั้นยังได้เผยแพร่ผ่านช่องทางสตรีมมิ่ง ‘สปอตทิฟาย’ อีกด้วย
สิ้นปี การจัดอันดับผลงานละครโดยสถาบันต่างๆ ‘ไป่ตู้’ ได้จัดให้เซียวจ้านเป็นบุคคลสายบันเทิงแห่งปี ดัชนีความนิยม ‘Maoyan’ ประกาศให้ "คุณคือคำปฏิญาณแห่งรัก" (余生，请多指教 หรือ The Oath of Love) เป็นละครที่ได้รับความนิยมเป็นอันดับ 1 จากละครที่ฉายทางโทรทัศน์ทั้งปี และตัวละคร "กู้เว่ย" ที่แสดงโดยเซียวจ้าน เป็นตัวละครที่ได้รับความนิยมเป็นอันดับ 1 อีกทั้งตัวละคร "กู้อีเหย่" ที่แสดงโดยเซียวจ้านเช่นกัน เป็นตัวละครที่ได้รับความนิยมเป็นอันดับ 1 ในหมวดละครทหาร ‘เวยป๋อ’ ประกาศให้ "คุณคือคำปฏิญาณแห่งรัก" (余生，请多指教 หรือ The Oath of Love) เป็นละครโทรทัศน์อันดับ 1 ของสถานีโทรทัศน์หูหนานและอันดับ 3 ของแพลตฟอร์มเทนเซ็นต์ "กองกำลังประจัญบาน" (电视剧王牌部队 หรือ Ace Troops) เป็นละครโทรทัศน์อันดับ 1 ของสถานีโทรทัศน์เจียงซูและอันดับ 2 ของแพลตฟอร์มอ้ายฉี้อี้ 
ค.ศ. 2023-ปัจจุบัน.
ค.ศ.2023
วันที่ 4 มกราคม Guinness World Record ได้บันทึกว่าเพลง "光点" (Light Spot หรือ Made to love)เป็นเพลงที่มีการขายดิจิตอลสูงสุดในโลก จำนวน 54,318,228 ก๊อปปี้ 
วันที่ 14 กุมภาพันธ์ ผู้จัดละครเวที "如梦之梦" หรือ "A Dream Like A Dream" ประกาศการจัดแสดงละครเวทีของ ค.ศ. 2023 เมืองเซินเจิ้นและเมืองซีอาน ในเดือนเมษายน-พฤษภาคม จำนวนทั้งสิ้น 9 รอบ 
วันที่ 7 พฤษภาคม บัญชีทางการของภาพยนตร์ "มังกรหยก:จอมยุทธ์ผู้ยิ่งใหญ่" (射雕英雄传:侠之大者 หรือ Legends of the Condor Heroes:The Gallants) ได้ประกาศชื่อนักแสดงโดยเซียวจ้าน รับบทเป็น "กัวจิ้ง" หรือ "ก๊วยเจ๋ง" และ จวงต๋าเฟย รับบทเป็น "หวงหรง" หรือ "อึ้งย้ง" โดยภาพยนตร์เรื่องนี้สร้างจากนวนิยายไตรภาค "มังกรหยก" ของ ‘จินยง’ หรือ "กิมย้ง" กำกับและเขียนบทโดย "สฺวี เค่อ" หรือ ‘ฉีเคอะ’ กำกับคิวบู๊โดย "ยฺเหวียน เหอผิง" หรือ ‘หยวนวูปิง’ ภาพยนตร์มีแผนการฉายใน ค.ศ.2024 อันเป็นปีที่ครบหนึ่งร้อยปีชาตกาลของ ‘จินยง’ และยังจะเป็นภาพยนตร์จากนิยายของจินยงเรื่องแรกของศตวรรษที่ 21 ที่จีนแผ่นดินใหญ่ เป็นภาพยนตร์ที่จะฉายในปี 2024 ที่ถูกคาดหวังสูงสุดจากการจัดอันดับโดย Douban และ Tao Piao Piao 
วันที่ 31 พฤษภาคม บัญชีทางการของละคร บัญชีทางการของละคร "วันที่ฝันเริ่มต้น" (梦中的那片海 หรือ Where Dreams Begin) ต่อมาถูกเปลี่่ยนชื่อเป็น "The Youth Memories") ได้ประกาศวันออกอากาศตอนแรกทางโทรทัศน์ที่ช่อง CCTV8 ซึ่งเป็น 1 ในสถานีโทรทัศน์ของรัฐ ในวันที่ 1 มิถุนายน ในช่วงไพรม์ไทม์เวลา 19.30น. และออนไลน์ทาง Tencent ในประเทศไทยและต่างประเทศอื่น ๆ ออกอากาศออนไลน์ทาง Wetv นอกจากนั้นสถานีโทรทัศน์ช่องอื่นๆ ก็ได้นำละครไปฉายในช่วงเวลาไพรม์ไทม์เช่นเดียวกันคือ สถานีตงฟางเซี่ยงไฮ้ เริ่มวันที่ 6 มิถุนายนและสถานีปักกิ่ง เริ่มวันที่ 21 มิถุนายน ยังมีสถานี CCTV1 ฉายในช่วงเวลาเช้า 8.30น. เริ่มวันที่ 17 มิถุนายน ผลตอบรับทางโทรทัศน์ช่อง CCTV8 เรทติ้งระบบ EYE สูงสุดจากทุกสถานีในช่วงเวลาเดียวกันต่อเนื่องตลอดการฉายทั้งหมด 19 วัน เรทติ้งระบบ CVB เฉลี่ย 1.542 เป็นอันดับ 11 ของละครทั้งหมดที่ฉายช่อง CCTV8 ในปี 2023 (ข้อมูล ณ 29 ธันวาคม) ดัชนีความนิยม Maoyan หมวดละครโทรทัศน์ 9769.82 เป็นอันดับ 2 จากละครที่ฉายทั้งหมดในปี 2023 หมวดตัวละครโทรทัศน์ 10399 เป็นอันดับ 1 จากตัวละครทั้งหมดในปี 2023 มียอดผู้ให้คะแนนรีวิวใน Douban ณ วันที่ 30 ธันวาคม ค.ศ. 2023 จำนวน 3.07 แสนคน คะแนนเฉลี่ย 7.5 คะแนนรีวิวใน IMDB เฉลี่ยที่ 8.2 
วันที่ 2 กรกฎาคม บัญชีทางการของละคร "ลำนำกระดูกหยก" (玉骨遥 หรือ The Longest Promise) ได้ประกาศวันออกอากาศออนไลน์ทาง Tencent ในประเทศไทยและต่างประเทศอื่น ๆ ออกอากาศออนไลน์ทางวีทีวี ดัชนีความนิยม Maoyan หมวดละครออนไลน์ 9820.47 เป็นอันดับ 3 จากละครที่ฉายทั้งหมดในปี 2023 และเป็นอันดับ 1 ในหมวดละครเทพเซียน หมวดตัวละคร 10403 เป็นอันดับ 1 จากตัวละครทั้งหมดในปี 2023 
มียอดผู้ให้คะแนนรีวิวใน Douban ณ วันที่ 30 ธันวาคม ค.ศ. 2023 จำนวน 2.83 แสนคน คะแนนเฉลี่ย 6.3 คะแนนรีวิวใน IMDB เฉลี่ยที่ 8.1 
วันที่ 29 สิงหาคม บัญชีทางการของละคร "แสงส่องรักข้างกาย" (骄阳伴我 หรือ Sunshine By My Side) ได้ประกาศได้ประกาศวันออกอากาศตอนแรกทางโทรทัศน์ที่ช่อง CCTV8 ซึ่งเป็น 1 ในสถานีโทรทัศน์ของรัฐ ในวันที่ 1 กันยายน ในช่วงไพรม์ไทม์เวลา 20.30น. และออนไลน์ทาง iQiyi และ Tencent ในประเทศไทยและต่างประเทศอื่น ๆ ออกอากาศออนไลน์ทาง อ้ายฉีอี้ไทยและวีทีวี ผลตอบรับทางโทรทัศน์ช่อง CCTV8 เรทติ้งระบบ CVB เฉลี่ย 1.081 เป็นอันดับ 20 ของละครทั้งหมดที่ฉายช่อง CCTV8 ในปี 2023 (ข้อมูล ณ 29 ธันวาคม) 
มียอดผู้ให้คะแนนรีวิวใน Douban ณ วันที่ 30 ธันวาคม ค.ศ. 2023 จำนวน 1.51 แสนคน คะแนนเฉลี่ย 7.2 คะแนนรีวิวใน IMDB เฉลี่ยที่ 7.7 
วันที่ 16 ตุลาคม บัญชีทางการ 中国新闻网 ได้ประกาศเพลงใหม่ของเซียวจ้าน "เพื่อนนักเดินทาง" (同路人 หรือ Fellow Travelers) เพลงพิเศษเนื่องในวาระครบรอบ 10 ปีโครงการ ‘หนึ่งแถบเศรษฐกิจ หนึ่งเส้นทาง’ (一带一路 หรือ One Belt One Road) 
วันที่ 30 ธันวาคม บัญชีทางการของละคร "ตำนานจั้งไห่" (藏海传 หรือ Legend of Zang Hai) ได้ประกาศชื่อนักแสดงโดยเซียวจ้าน รับบทเป็น "จั้งไห่" ตัวละครลึกลับผู้ออกแบบและก่อสร้างสุสานในเรื่อง บันทึกจอมโจรแห่งสุสาน ของ ‘หนานไพ่ซานชู’ (南派三叔) กำกับโดย ‘เจิ้งเสี่ยวหลง’ ผลงาน ‘เจินหวน จอมนางคู่แผ่นดิน’ ปิดกล้องในวันที่ 31 พฤษภาคม ค.ศ. 2024 ระยะเวลาถ่ายทำ 5 เดือน ในวันที่ 10 พฤศจิกายน ค.ศ. 2024 บัญชีทางการสถานีโทรทัศน์กลางแห่งชาติจีนได้ประกาศว่า่ "ตำนานจั้งไห่" (藏海传官微 หรือ Legend of Zanghai) อยู่ในรายชื่อละครที่จะออกอากาศทางสถานีในปีหน้าหรือ ค.ศ.2025 
ค.ศ.2024
วันที่ 19 กรกฎาคม ค.ศ. 2024 ภาพยนตร์เรื่อง "得闲谨制" หรือ "De Xian Jin Zhi" ได้เปิดกล้องถ่ายทำ เซียวจ้านนำแสดงรับบท "โม่เต๋อเสียน" กำกับโดย ‘ข่งเซิง’ ผลงาน ‘มหาบุรุษพลิกแผ่นดิน หรือ Nirvana in Fire’ ‘Minning Town’ เขียนบทโดย ‘หลานเสี่ยวหลง’ ผลงาน ‘ยุทธการยึดสมรภูมิเดือด หรือ The Battle at Lake Changjin’ อำนวยการสร้างโดย ‘โหวหงเลี่ยง’ ผลิตโดยบริษัทเดไลท์เอ็นเตอร์เทนเมนท์ (正午阳光) จัดจำหน่ายโดยไชน่าฟิล์ม (China Film Corporation) เป็นเรื่องราวในสมัยสงครามจีน-ญี่ปุ่นอิงจากเหตุการณ์จริงของยุทธภูมิอี้ชาง ประชาชนที่ร่วมมือกันปกป้องครอบครัวและบ้านเกิดจนประสบชัยชนะในที่สุด การถ่ายทำเสร็จสิ้นในวันที่ 17 ตุลาคม ค.ศ. 2024 ระยะเวลาถ่ายทำ 3 เดือน
นับจากผลงานการแสดงเรื่องแรกใน ค.ศ. 2016-2023 เซียวจ้านได้ร่วมงานกับผู้กำกับชื่อดังทั้ง ‘สวีเค่อ’ ‘เฉิงเสี่ยวตง’ ‘ฟู่หนิง’ ‘หว่อง ก๊าไหว่’
‘เจี่ยจางเคอ’ ‘เวิงจื่อกวง’ ‘เจิ้งเสี่ยวหลง’ และล่าสุด ‘ข่งเซิง’
ในวันที่ 9 พฤศจิกายน เซียวจ้านและสตูดิโอได้ประกาศแจ้งผลงานอัลบั้มเพลง "WM" (我们 หว่อเมิน) ที่จะปล่อยเพลงแรกและเอ็มวีในวันที่ 12 พฤศจิกายน ทางแอพฟังเพลงโดยไม่มีการขายในรูปแบบดิจิตอล และจะออกจำหน่ายในรูปแบบแผ่นเสียงภายหลัง อัลบั้มนี้นับเป็นผลงานอัลบั้มแรกที่ทำงานในนามบุคคลของเซียวจ้านไม่ใช่วง ‘เอ็กซ์ไนน์ (X NINE)’ ทางด้านความนิยม เพลงในอัลบั้ม "WM" (我们 หว่อเมิน) ได้ขึ้นอันดับหนึ่งของชาร์ตเทนเซ็นต์มิวสิคทั้ง3สัปดาห์
และเพลงอื่นๆ ในอัลบั้มก็อยู่ในเทนเซ็นต์มิวสิคยูนิชาร์ตถึง 4เพลง 7เพลง และ 8เพลงในสัปดาห์ที่ 46 47 48 ตามลำดับ ซึ่งชาร์ตนี้ได้ถูกรายงานผ่านบิลบอร์ดชาร์ตที่เป็นเว็บรายงานอันดับเพลงชื่อดังของโลก
และได้เข้าไปอยู่ในชาร์ตของชาร์ตเทนเซ็นต์มิวสิคประจำปี3เพลง (ข้อมูล ณ วันที่ 5 ธันวาคม ค.ศ.2024) 
และเมื่ออัลบั้มได้ประกาศขายในรูปแบบแผ่นเสียงในวันที่ 12 ธันวาคม ค.ศ. 2024 บัญชีทางการของคิวคิวมิวสิคที่เป็นตัวแทนจำหน่ายรายหนึ่งได้ประกาศมอบตราเกียรติยศของยอดขายห้าสิบล้านหยวนให้แก่อัลบั้ม "WM" (我们 หว่อเมิน) หลังจากเวลาเปิดขายเพียง4นาที
แอพฟังเพลงคู่โก่ว (Kugou) ได้ประกาศยอดขายอัลบั้ม "WM" (我们 หว่อเมิน) เป็นที่หนึ่งในชาร์ตรายสัปดาห์ รายเดือน และรายปีของหมวด ภายใน5ชั่วโมงหลังการเปิดขาย 
แอพฟังเพลงคิวคิวมิวสิค (QQ Music) ได้ประกาศยอดขายอัลบั้ม "WM" (我们 หว่อเมิน) เป็นที่หนึ่งในชาร์ตรายสัปดาห์ รายเดือน รายปี ทั้งของหมวดแผ่นเสียงและหมวดรวมแผ่นเสียงซีดี ภายใน14ชั่วโมงหลังการเปิดขาย และเป็นที่หนึ่งในชาร์ตตลอดกาลของหมวดแผ่นเสียงและหมวดรวมแผ่นเสียงซีดีภายใน38ชั่วโมง
บัญชีทางการเทนเซ็นต์มิวสิคได้ประกาศยอดขายอัลบั้ม "WM" (我们 หว่อเมิน) เป็นที่หนึ่งในชาร์ตรายสัปดาห์ รายเดือน รายปี และตลอดกาล หมวดรวมแผ่นเสียงซีดีภายใน27ชั่วโมงของแอพฟังเพลงในเครือเทนเซ็นต์มิวสิค
 ซึ่งในปัจจุบันยังคงเป็นอัลบั้มแผ่นเสียงที่มียอดขายสูงสุดตลอดกาลของเทนเซ็นต์มิวสิค 
ในวันที่ 15 พฤศจิกายน แอคทางการของภาพยนตร์และสื่อทางการหลายสำนัก อาทิเช่น พีเพิลเดลี่ ได้ประกาศวันฉายของภาพยนตร์ "มังกรหยก:จอมยุทธ์ผู้ยิ่งใหญ่" (射雕英雄传:侠之大者 หรือ Legends of the Condor Heroes:The Gallants) ในช่วงเทศกาลตรุษจีน 29 มกราคม ค.ศ. 2025 โดยจะเป็นภาพยนตร์ศิลปะการต่อสู้เรื่องแรกในประวัติศาสตร์ที่จะได้เข้าฉายในโรงภาพยนตร์ในช่วงเทศกาลนี้ ทั้งนี้เนื้อหาของภาพยนตร์ดัดแปลงจากนิยายมังกรหยกของ ‘จินย้ง’ (หรือกิมย้ง) ตอนที่ 34-40 ซึ่งยังไม่เคยถูกสร้างมาก่อน ภาพยนตร์ได้รับการประกาศว่าเป็นภาพยนตร์ที่ผู้ชมคาดหวังสูงสุดแห่งปีในงานเว่ยป๋อไนท์ ก่อนการฉาย ภาพยนตร์"มังกรหยก:จอมยุทธ์ผู้ยิ่งใหญ่"มียอดจำหน่ายตั๋วหนังล่วงหน้าสูงสุดของหนังเทศกาลตรุษจีนที่ 331ล้านหยวน และในวันที่ 6 กุมภาพันธ์ หรือหลังการฉายเพียง 9 วัน ภาพยนตร์ได้สร้างสถิติเป็นภาพยนตร์กำลังภายในที่มีรายได้สูงสุดในจีน ส่วนในประเทศไทย ภาพยนตร์ได้เข้าฉายในวันที่ 20 กุมภาพันธ์ ถึงวันที่ 2 เมษายน ค.ศ.2025 รายได้ทั่วประเทศที่ 30.3 ล้านบาท ทั้งนี้ยังเป็นภาพยนตร์จีนเรื่องแรกในรอบ 20 ปีที่ได้ทำรายได้ทั่วประเทศสูงสุดสองสัปดาห์ต่อเนื่อง 
ค.ศ.2025
ในวันที่ 14 มีนาคม อัลบั้มเพลง "WM" (我们 หว่อเมิน) ได้ถูกปล่อยในระดับสากลทั้งทางไอจูนและแพลตฟอร์มสตรีมมิ่งต่างๆ และได้รับผลการตอบรับที่ดีเช่นกัน โดยขึ้นสูงสุดเป็นอันดับ 2 ของชาร์ตไอจูนโลก และเป็นอันดับ 1 ในชาร์ตรายภูมิภาคถึง 21 ภูมิภาค อีกทั้งยังติดอันดับ 4 ของชาร์ตรายสัปดาห์บิลบอร์ดญี่ปุ่น 
นอกจากนั้นเอ็มวีเพลง "Life of Us" ยังได้รางวัลในหมวด Visual Effect use ‘Muse Awards’ และเข้าชิงรางวัล ‘Shorty Awards’ 
ในวันที่ 8 พฤษภาคม ค.ศ.2025 บัญชีทางการของละคร "谍报上不封顶" หรือ "Spying" ได้ประกาศชื่อนักแสดงโดยเซียวจ้าน รับบทเป็น "เหรินเส้าไป๋" สายลับที่แฝงตัวเข้าไปในกระทรวงกลาโหมในยุคสาธารณรัฐ กำกับโดย ‘จางไข่โจว’ ผลงาน ‘ตำนานหมิงหลัน’ ‘วังเดียวดาย’ เป็นต้น
วันที่ 13 พฤษภาคม บัญชีทางการของละคร "ตำนานจั้งไห่" (藏海传 หรือ Legend of Zang Hai) ได้ประกาศได้ประกาศวันออกอากาศตอนแรกทางโทรทัศน์ที่ช่อง CCTV8 ซึ่งเป็น 1 ในสถานีโทรทัศน์ของรัฐ ในวันที่ 18 พฤษภาคม ในช่วงไพรม์ไทม์เวลา 19.30น. และออนไลน์ทางโยวคู่ ในประเทศไทยและต่างประเทศอื่น ๆ ออกอากาศออนไลน์ทางโยวคู่และดิสนีย์พลัสในบางภูมิภาค
วันที่ 18 กรกฎาคม บัญชีทางการของวง ‘เอ็กซ์ไนน์ (X NINE)’ ได้ประกาศยุบวง สมาชิกวงทั้ง8คน รวมถึงเซียวจ้านได้นำชื่อวงออกจากชื่อบัญชีส่วนตัว ถือเป็นการสิ้นสุดสมาชิกวงและสิ้นสุดสัญญากับต้นสังกัดคือวาจีจีวาเช่นกัน 
ผลงานหรือกิจกรรมอื่น ๆ.
กิจกรรมสาธารณประโยชน์และสาธารณกุศล.
ใน ค.ศ. 2020 ช่วงการระบาดโควิด เซียวจ้านได้บริจาคเงินและจัดหาอุปกรณ์การแพทย์ที่ขาดแคลนและหาได้ยากในช่วงนั้นส่งตรงไปตามโรงพยาบาลต่าง ๆ ในหลายเมืองที่การระบาดอยู่ในภาวะวิกฤต 
ในวันที่ 21 มีนาคม เซียวจ้านร่วมกับแฟนคลับตั้งกลุ่มสาธารณประโยชน์ 肖战粉丝公益项目组 หรือ Xiao Zhan Fan Charity Project Team โดยเป็นคนออกแบบโลโก้และนำโลโก้ไปทำเป็นเสื้อขายนำรายได้ให้แก่ท้องถิ่น จนถึงธันวาคม ค.ศ. 2021 กลุ่มสาธารณประโยชน์มีสมาชิกเข้าร่วมกว่า 1.2 ล้านคน ได้ทำโครงการช่วยเหลือเกษตรกรไปแล้ว 16 โครงการ 
หลังจากนั้นในวันที่ 10 พฤษภาคม เซียวจ้านได้ไลฟ์การกุศลขายสินค้าทางการเกษตรเพื่อช่วยเหลือเกษตรกรที่ประสบปัญหาขายผลผลิตไม่ได้ ซึ่งไลฟ์ในวันนั้นได้รับการบันทึกว่ามียอดสั่งจองสินค้าจากทั่วประเทศสูงที่สุดคือ 246,000 ชิ้น 
นอกจากนั้น ในวันที่ 11 มิถุนายน เซียวจ้านได้เดินทางไปร่วมงาน “การบำเพ็ญสาธารณประโยชน์ช่วยเหลือการเกษตร” ที่จัดโดย People’s Government of Yu County ณ เมืองอวี้มณฑลเหอเป่ย เพื่อช่วยประชาสัมพันธ์ให้เกิดความเข้าใจปัญหาของเกษตรกรที่ได้รับผลกระทบจากเศรษฐกิจช่วงโควิดอย่างถ่องแท้ และทำให้เมืองเป็นที่รู้จักในวงกว้างส่งเสริมการท่องเที่ยวทางวัฒนธรรมและสินค้าการเกษตร 
ใน ค.ศ. 2021 เมื่อกลางปีที่มณฑลเหอหนานประสบปัญหาน้ำท่วม เซียวจ้านได้ร่วมบริจาคเงินจำนวน 1 ล้านหยวนให้กับกาชาดเจิ้งโจวในวันที่ 21 กรกฎาคม 
ช่วงปลายปี เมื่อเกิดการระบาดของโควิดอีกครั้งในมณฑลส่านซี เซียวจ้านได้ร่วมบริจาคในนามมูลนิธิหานหง โดยให้ความช่วยเหลือมุ่งเน้นไปที่การบริจาควัสดุป้องกันโรคระบาดและการฆ่าเชื้อ 
ใน ค.ศ. 2022 กลางเดือนมีนาคม เมื่อมณฑลจี๋หลินมีการระบาดของโควิดอย่างรุนแรง เซียวจ้านร่วมกับนักแสดงหลายท่านได้บริจาคในนามมูลนิธิหานหงอีกครั้ง 
ในเดือนเมษายน เมื่อเมืองเซี่ยงไฮ้ประกาศมาตรการล็อกดาวน์เพื่อป้องกันการระบาดและส่งผลให้เกิดภาวะขาดแคลนอาหาร เซียวจ้านได้บริจาคผ่านมูลนิธิอมิตี้ 5 แสนหยวนเพื่อจัดสรรเป็นกล่องอาหารแก่ชุมชนในเซี่ยงไฮ้ 
ต่อมาเมื่อเกิดแผ่นดินไหวที่เมืองหลู่ติ้ง มณฑลเสฉวนในวันที่ 5 กันยายน เซียวจ้านได้บริจาคเงิน 1 ล้านหยวน ผ่านทางกาชาดส่านซีเพื่อบรรเทาทุกข์แก่ผู้ประสบภัย แฟนคลับก็ได้ร่วมบริจาคเช่นกัน โดยในส่วนที่บริจาคผ่านกาชาดส่านซีช่วงวันที่ 8-11 กันยายน กว่าสามหมื่นรายเป็นเงินถึง 4 ล้านหยวน 
ในครึ่งปีแรกแฟนคลับภายใต้การสนับสนุนของเซียวจ้านสรุปการทำสาธารณกุศลและสาธารณประโยชน์ถึง 131 โครงการ คิดเป็นเงินกว่า 6.8 ล้านหยวน ทั้งยังมีโครงการบำเพ็ญสาธารณประโยชน์ใน 31 เมืองในวาระครบรอบอายุ 31 ปีของเซียวจ้าน 
ใน ค.ศ. 2023 เมื่อเกิดแผ่นดินไหวที่เมืองก่านซู่ในวันที่ 18 ธันวาคม เซียวจ้านก็ยังได้บริจาคเงินร่วมกับนักแสดงอีกหลานท่าน ผ่านทางมูลนิธิ Tomorrow Love เพื่อจัดหาสิ่งของจำเป็นและที่พักชั่วคราวให้แก่ประชาชนผู้ประสบภัย 
ทูตประชาสัมพันธ์.
เซียวจ้านได้รับแต่งตั้งให้เป็น “ทูตงานเทศกาลฤดูใบไม้ผลิของสถานีโทรทัศน์ปักกิ่งปี 2020” 
ในวันที่ 15 กุมภาพันธ์ 2021 เซียวจ้านเข้าร่วมเป็น “สมาชิกต่อต้านการทุจริตของหน่วยงานรักษาความปลอดภัยสาธารณะเซี่ยงไฮ้” และร่วมรณรงค์เผยแพร่ความตระหนักรู้เพื่อต่อต้านการหลอกลวงให้เข้าร่วมระดมทุน 
เซียวจ้านได้รับแต่งตั้งเป็น “ทูตโอลิมปิกฤดูหนาวปี 2022” ประชาสัมพันธ์กีฬาฮ็อกกี้น้ำแข็งและสนามกีฬาแห่งชาติ เข้าร่วมรายการโทรทัศน์ "冬梦之约" หรือ "Winter Dream Promise" ตอนกีฬาฮ็อกกี้น้ำแข็งทางสถานีโทรทัศน์ปักกิ่งเพื่อช่วยประชาสัมพันธ์กีฬาและสนามกีฬาให้เป็นที่รู้จักมากยิ่งขึ้น 
วันที่ 10 กันยายน เซียวจ้านได้ถูกประกาศเป็น “ทูตสวัสดิการสาธารณะของงานเอเชียนเกมส์” ในงาน “นับถอยหลังสู่เอเชียนเกมส์หางโจว 2022” ณ สนามกีฬาหางโจวโอลิมปิกสปอร์ตเซ็นเตอร์ เมืองหางโจว 
การรับรองสินค้า.
เซียวจ้านกลายเป็นหนึ่งในผู้ที่ได้รับความต้องการให้รับรองสินค้าสูงที่สุดหลังประสบความสำเร็จจาก "ปรมาจารย์ลัทธิมาร" ระดับการรับรองสินค้าตั้งแต่เครื่องดื่ม ผลิตภัณฑ์ทำความสะอาด เครื่องประดับ และนิตยสารแฟชั่นชั้นนำ ซึ่งเกือบทั้งหมดทำลายสถิติยอดขายเดิม หลังประกาศรับรอง "เอสเต้ลอเดอร์" ในไลน์น้ำหอมและความงาม ยอดขายแบรนด์ตามที่รายงานได้ทำลายสถิติยอดขายเทศกาลคนโสดเมื่อปีที่แล้ว และเป็นอันดับ 1 ของรายการแบรนด์จีนยอดนิยมที่สุดในเทศกาล 11.11 และ Black Friday 2019 
ในวันที่ 17 ตุลาคม ‘ฟอบส์จีน’ ได้ประกาศให้เซียวจ้านเข้าทำเนียบรายชื่อบุคคลที่อายุต่ำกว่า 30 ปีที่มีอิทธิพล หรือ 30 Under 30 Asia 2019 ในสาขาอุตสาหกรรมบันเทิง 
เซียวจ้านได้อันดับ 1 ของดัชนีคนดัง ตั้งแต่สิงหาคมถึงพฤศจิกายน 2019 ของ Star Fashion Value ที่จัดโดย Sina Fashion ตั้งแต่สิงหาคมถึงตุลาคม 2019 และการจัดอันดับมูลค่าการตลาดของคนดังโดย Aiman ตั้งแต่กันยายนถึงพฤศจิกายน 2019
ด้วยอิทธิพลที่เพิ่มขึ้นอย่างต่อเนื่อง เห็นได้จากปี 2019 ที่เซียวจ้านได้รางวัล “นักแสดงชายทรงอิทธิพล” ต่อมาในค.ศ. 2020 ได้ครองทั้ง 3 รางวัลคือ “นักแสดงชายทรงอิทธิพล” “นักแสดงยอดนิยม” (รวมชายหญิง) และ “นักแสดงชายยอดนิยม” ของ Power Star อีกทั้งยังได้รางวัล Weibo King 2 ปีซ้อน คือ 2019 และ 2020 
ใน ค.ศ. 2021 เซียวจ้านจึงได้ร่วมงานกับ 27 แบรนด์ในระดับสูงสุดคือโฆษก ไม่ว่าจะเป็นลักชูรี่แบรนด์อย่าง ‘กุชชี่’ ‘ท็อดส์’ ‘ซีนิธ’ แบรนด์ระดับสากลอย่าง ‘ราล์ฟลอเรน’ ‘นาร์ส’ ‘ซวิลลิ่ง’ ‘เดทตอล’ หรือแบรนด์ชั้นนำในประเทศอย่าง ‘จิงตง’ ‘เทนเซนต์’ ‘ลี่หนิง’ ‘เมิงเจี๋ยแมนเดล’ ‘จิ่วหยาง’ ‘ลิ่วเสิน’ ถัดมา ค.ศ. 2022 เริ่มต้นด้วย ‘อาวดี้’ รถยนต์สัญชาติเยอรมันที่ร่วมทุนกับ SAIC กลุ่มผู้ผลิตพาหนะรายใหญ่ 1 ใน 4 ของจีน ลักชูรี่แบรนด์ ‘อีฟว์แซ็งโลร็อง’ และแบรนด์ระดับสากลต่าง ๆ อาทิ ‘เป๊ปซี่’ ‘นาร์ส’ ‘ลอรีอัลโปร’ ‘อเนสซ่า’ ค.ศ. 2023 ยังคงได้รับรองสินค้าระดับโลกอย่าง ‘เว็ดจ์วูด’ ‘อีฟลอม’ และ เครื่องประดับลักชูรี่ ‘บูเชรอง’
‘นิวยอร์กไทมส์’ สือที่มีอิทธิพลสูงของสหรัฐอเมริกาได้ลงบทความสัมภาษณ์ผู้บริหารสูงสุดของ ‘ซีนิธ’ ที่กล่าวถึงตลาดจีนและอิทธิพลเซียวจ้านว่า "ภายในไม่กี่ชั่วโมง ยอดเข้าชมวีดีโอประกาศแต่งตั้งเซียวจ้านเป็นโฆษกระดับโลกของแบรนด์สูงถึง 9ล้านและยอดขายภายใน 24ชั่วโมงสูงกว่ายอดขายทั้งเดือน รวมทุกช่องทางการขายในจีนมีการเติบโตถึง 450% จากปีก่อน" ‘ชาแนลนิวส์เอเชีย’ สื่อภาษาอังกฤษของสิงคโปร์ได้จัดให้เซียวจ้านเป็น 1 ในผู้มีชื่อเสียงทางแฟชั่นชาวเอเชียที่ร้อนแรงแห่งปี หรือ The Hottest Asian Celebrity Fashion Icons of 2021 โดยเขียนถึงในส่วนของเซียวจ้านว่า "หลังจากเซ็นกับสัญญา ‘ท็อดส์’ ในเดือนพฤษภาคมทำให้ยอดขายพุ่งกระทั่งสินค้าหมดคลัง ซึ่งสิ่งเดียวกันนี้เกิดขึ้นอีกเมื่อเซียวจ้านเซ็นสัญญากับ ‘ซีนิธ’ แบรนด์นาฬิกาหรูจากสวิสในเดือนกรกฎาคมและ ‘กุชชี่’ ในเดือนตุลาคม" นอกจากนั้นเซียวจ้านยังได้รับรางวัล การรับรองผลิตภัณฑ์กีฬายอดเยี่ยม จากงาน The 2021 SportsMoney Awards Ceremony สำหรับอุตสาหกรรมกีฬาของจีน ในช่วงงานมิลานแฟชั่นวีคฤดูกาลใบไม้ผลิและฤดูร้อน2023 ‘กุชชี่’ เป็นแบรนด์ที่มีมูลค่าสื่อสูงสุดในจีนคือ 17.8 ล้านเหรียญ โดยโพสจากเซียวจ้านที่เว๋ยป๋อโพสเดียวมีมูลค่าสื่อถึง4.93 ล้านเหรียญ คิดเป็น 28% ของมูลค่าสื่อทั้งหมดของ ‘กุชชี่’ 
ในวันที่ 24 กุมภาพันธ์ ค.ศ.2023 เซียวจ้านได้ร่วมงานมิลานแฟชั่นวีคฤดูหนาวในฐานะโฆษกระดับโลกของ ‘กุชชี่’ และโฆษกของ ‘ทอดส์’ ซึ่งการร่วมงานครั้งนี้ได้สร้างมูลค่าสื่อสูงถึง 19.8 ล้านเหรียญ และถึงแม้เซียวจ้านจะไม่ได้ไปร่วมงานแฟชั่นวีคฤดูร้อนที่จัดในช่วงเดือนกันยายนถึงตุลาคม ค.ศ.2023 แต่จากการโพสเพียงหนึ่งโพสก็ได้สร้างมูลค่าสื่อสูงถึง 5.4 ล้านเหรียญ